Sjervas rags

Sjervas rags () vai Primaveras rags (; Argentīnas avotos) vai Tisnē rags (; Čīles avotos) ir zemesrags Danko krastā Antarktīdā. Atdala Sjervas līci ziemeļos no Alfaro šauruma dienvidos.

Zemesragu 1901.—1904. gadu ekspedīcijas laikā atklāja zviedrs Oto Nordenšelds un kļūdaini identificēja to kā 1898. gadā Adriena de Žerlaša atklāto Springa ragu, kā to arī atzīmēja savos materiālos. Argentīniešu avotos dēvēts par Primaveras («pavasara») ragu (kalks no angļu valodas spring — 'pavasaris'; Springa rags nosaukts par godu beļģu profesoram Valteram Springam (Valther Spring)). Pēc zemesraga nosaukuma nodēvēta arī 1977. gadā izbūvētā Argentīnas polārstacija Primavera. Čīles avotos dēvēts par godu Čīles antarktiskās ekspedīcijas vadītājam 1952. gadā Fernando Tisnē (Fernando Tisné). 1980. gadā zemesrags pēc asociācijas Sjervas līci pārdēvēts par Sjervas ragu par godu spāņu aviokonstruktoram Huanam de la Sjervam (Juan de la Cierva).

Sjervas rags un piekrastes salas (Hosē Ernandesa sala, Šterneka sala u.c.) noteikts kā speciāli aizsargāts apvidus Nr. 134. Zemesragā un salās ir labi attīstīta jūras veģetācija un piecu putnu sugu kolonijas (džentū pingvīni, brūnā klijkaija, zilacu kormorāns, sniega vētrasputns, dominikāņu kaija).


Kulna (stacija)

Kulna () ir pieturas punkts Keilas - Rīsiperes dzelzceļa līnijā Harju apriņķa Keilas pagastā un atrodas 30,1 km attālumā no Tallinas centrālās dzelzceļa stacijas. Kulnā apstājas visi Rīsiperes virzienā kursējošie elektrovilcieni. Kulnas pieturas punkts tika izbūvēts 1965. gadā līdz ar dzelzceļa iecirkņa Keila-Vasalemma elektrifikāciju. Pieturas punktā tika izbūvēta viena, 143 metrus gara malas platforma. 2010. gadā projekta "Reisiplatvormide viimine eurokõrgusele" ietvaros ar Eiropas Savienības Struktūrfondu līdzfinansējumu tika izbūvēta jauna, Eiropas standarta pasažieru platforma ar augstuma atzīmi 550 mm. Platformas garums - 30 m. Pasažieru iekāpšana un izkāpšana pieturas punktā tiek veikta no vilciena sastāva pirmā vagona. Dzelzceļa pieturas tuvumā atrodas Ohtu, Kulnas, Leholas ciemi.


Vazalemma (stacija)

Vazalemma () ir stacija Keilas—Rīziperes dzelzceļa iecirknī Harju apriņķa Vazalemmas pagastā un atrodas 37,5 km attālumā no Tallinas centrālās dzelzceļa stacijas. Vazalemmā apstājas visi Rīziperes un Tallinas virzienā kursējošie elektrovilcieni.


Springa rags

Springa rags (, , vai Punta Spring) ir zemesrags pie Brialmona līča ieejas dienvidu gala Danko krastā Antarktīdā.

Zemesragu 1898. gada janvārī atklāja Beļģijas Antarktiskā ekspedīcija Adriena de Žerlaša vadībā un nosauca to par godu Ljēžas universitātes ķīmijas profesoram, Beļģijas Karaliskās akadēmijas loceklim un ekspedīcijas komisijas loceklim Valteram Viktoram Springam (Walthère-Victor Spring). Līdz 1980. gadam par Springa ragu vai Primaveras ragu reizēm kļūdaini sauca Sjervas ragu uz ziemeļaustrumiem.

1973. gadā zemesragā tika ierīkots Čīles patvērums Springa (Refugio Spring), tagad Federiko Puga (Federico Puga).


Igors Sikorskis

Igors Sikorskis (, ; dzimis Kijivā, miris Īstonā) bija ukraiņu izcelsmes Krievijas Impērijas aviokonstruktors un lidotājs, vēlāk ASV izgudrotājs un filozofs. Uzbūvēja pasaulē pirmo četrmotoru lidmašīnu Русский витязь (Russkij vitjaz, 1913), pasažieru lidmašīnu Илья Муромец (Iļja Muromietis, 1914), transatlantisko hidroplānu un sērijveida helikopteru (ASV, 1942).


Russkij vitjaz

Russkij vitjaz () bija pasaulē pirmā četrmotoru lidmašīna, smagās aviācijas pirmsākumi. Lidmašīnu uzbūvēja Igors Sikorskis Krievijas imperatora gaisa kara flotei. Lidmašīna bija paredzēta stratēģiskai izlūkošanai.

Lidmašīnu būvēja ziemā no 1912. līdz 1913. gadam Sanktpēterburgā. Iesākumā tā tika nosaukta par "Grand", 1913. gada maijā tā tika pārsaukta par "Большой Русско-Балтийский" (), bet jūnija beigās par "Russkij vitjaz".


Olavs Ehala

Olavs Ehala (; dzimis ) ir igauņu komponists, daudzu spēlfilmu un animācijas filmu mūzikas, kā arī koru mūzikas autors. Igaunijas komponistu savienības priekšsēdētājs.


Gido Kokars

Gido Kokars (dzimis Gulbenē, miris Rīgā) bija latviešu diriģents. Viņa dvīņubrālis Imants (1921—2011) arī bija diriģents. Ir vecākie brāļi Valfrīds un Artūrs.


Genādijs Ivančenko

Genādijs Ivančenko (dzimis ) ir bijušais Latvijas svarcēlājs. 1970. gadā izcīnījis uzvaru Pasaules čempionātā, divas reizes uzvarējis arī Eiropas čempionātā (1970, 1971). Vairākas reizes triumfējis PSRS čempionātā un PSRS Tautu spartakiādē. Deviņas reizes uzstādījis Pasaules rekordu dažādās disciplīnās (arī summā). 1970. gadā Viļņā G. Ivančenko kļuva par pirmo svarcēlāju pasaulē, kas trīscīņā vidējā svara kategorijā sasniedz 500 kg robežu.


Antarktikas pētījumu zinātniskā komiteja

Antarktikas pētījumu zinātniskā komiteja (, SCAR) ir Starptautiskās Zinātņu padomes (ICSU) starpdisciplīnu organizācija. Nodibināta 1958. gada februārī, lai turpinātu Starptautiskajā ģeofizikas gadā aizsākto starptautisko Antarktikas izpētes zinātnisko aktivitāšu koordināciju.


Mesa (ASV)

Mesa () ir pilsēta Arizonā, ASV. Pilsētas iedzīvotāju skaits 2010. gadā sasniedza 439 tūkstošus cilvēku, no kuriem lielākā daļa iedzīvotāju bija baltādainie. Šī ir Arizonas štata trešā lielākā pilsēta pēc iedzīvotāju skaita pēc Fīniksas un Tūsonas. Pilsētā atrodas viena no Arizonas štata universitātes studentu kopmītnēm. Lielākie darba devēji pilsētā ir Mesas publiskās skolas, Banner Health un Boeing.


Māris Sirmais

Māris Sirmais (dzimis Rīgā, Latvijā) ir latviešu kordiriģents, Valsts Akadēmiskā kora "Latvija" mākslinieciskais vadītājs, Latvijas mūzikas akadēmijas Kora diriģēšanas katedras vadītājs.


Daina Šveica

Daina Šveica (dzimusi Jūrmalā) ir bijusī latviešu airētāja, ķīmiķe, sabiedriska darbiniece. Latvijas Zinātņu akadēmijas Starptautiskās daļas vadītāja (1993-2005).


Veimārietis

Veimārietis ir sena vācu medību suņu šķirne, kas selekcionēta Veimāras lielhercoga Kārļa Augusta aizgādībā 19. gadsimtā. Pēc Starptautiskās kinoloģiskās federācijas klasifikācijas (SKF) tā pieder pie 7. grupas, 1.1 sekcijas, ar darba spēju pārbaudi. Sākotnēji sudrabainie suņi bija palīgi lielo dzīvnieku medībās, bet ar laiku vairāk pievērsās putniem. Tomēr joprojām veimārietis ir universāls medību suns, kas spējīgs uzrādīt putnu, iet pa asinspēdām, pienest nošauto medījumu, dzīt āpsi vai pat mežacūku.


Raiens Renoldss

Raiens Rodnijs Renoldss (; dzimis ) ir kanādiešu kino un televīzijas aktieris.

Karjeras laikā Renoldss ticis nominēts dažādām balvām, no kurām vairākas arī ir ieguvis. 2016. gadā viņam piešķirta zvaigzne Holivudas Slavas alejā.


Sets Rogens

Sets Rogens (; dzimis ) ir kanādiešu—amerikāņu komiķis, aktieris, producents, režisors un scenārists.

Karjeru sācis kā stāvkomiķis, 1998. gadā uzvarējis Vankūveras amatieru konkursā. Pēc filmēšanās dažādos seriālos, tai skaitā Freaks and Geeks (1999), viņš uzsāka darboties kinojomā. Pirmā nelielā loma bija 2001. gada filmā "Donijs Darko". Rogens atveido otrā plāna lomu un titros atzīmēts arī ka līdzproducents Džada Apatova kinorežisora debijas filmā "Nevainīgs 40 gadu vecumā" (2005). Tāpat viņš piedalījies arī citās Apatova režisētajās komēdijās: "Pēkšņi stāvoklī" (2007) un "Ērmotie ļaudis" (2009). Rogens atveidoja Stīva Vozņaka lomu 2015. gada filmā "Stīvs Džobss". 2016. gadā kopā ar paziņām scenāristiem Evanu Goldbergu un Semu Ketlinu viņš kanālā AMC attīstīja seriāla Preacher ideju, kā arī kopā ar Goldbergu ir vairāku seriāla sēriju scenārija autori, līdzproducenti un režisori.


Sofija Vergara

Sofija Margarita Vergara Vergara (; dzimusi ) ir kolumbiešu aktrise, komiķe, TV raidījumu vadītāja un modele.

Kļuvusi pazīstama 1990. gadu beigās, kad ASV spāņu TV kanālā Univision vadījusi divus raidījumus. Angļvalodīgajai auditorijai kļuvusi pazīstama ar lomu 2003. gada filmā "Papuča medības" (Chasing Papi). Pašlaik ir pazīstama ar Glorijas Delgado-Pričetas lomu ABC seriālā "Amerikāņu ģimenīte". Par lomu tajā S. Vergara ir tikusi nominēta kā labākā otrā plāna aktrise vairākām Primetime Emmy, Zelta globusa, Ekrāna aktieru ģildes balvām. Ekrāna aktieru ģildes balvu ir saņēmusi kā daļa no aktieru sastāva. Vēl ir filmējusies tādās filmās kā "Smurfi" (2011), "Jaungada nakts" (New Year's Eve, 2011), "Jautrās pleznas 2" (2011) un The Three Stooges (2012).


Lana Jēkabsone

Lana Jēkabsone (dzimusi Rīgā) ir bijusī latviešu vieglatlēte, startējusi 400 m barjerskrējienā un sprinta distancēs, pēc sportistes karjeras beigām — žurnāliste.

Piedalījusies Atlantā, kur izcīnījusi 18. vietu, priekšskrējienu veicot 56,18 s.

1993. gada Eiropas čempionātā junioriem L. Jēkabsone izcīnīja bronzas medaļu (pirmā Latvijas sportistu medaļa Eiropas čempionātā junioriem pēc neatkarības atjaunošanas). Piedalījusies vairākos Eiropas čempionātos, 1998. gadā ar 52,76 s ātru skrējienu ierindojusies 11. vietā 400 m distancē, 1994. gadā izcīnījusi 20. vietu 400 m/b distancē. Vairāk nekā 15 reižu L. Jēkabsone ir izcīnījusi vairākas uzvaras Latvijas čempionātā dažādās distancēs gan stadionā, gan telpās, kā arī vairākas uzvaras izcīnījusi Latvijas PSR čempionātā. Kopš 1996. gada viņai pieder Latvijas rekords 400 m/b distancē — 55,46 s. Tāpat viņa ir otra labākā rezultāta īpašniece 200 m distancē (23,42 s) un trešā — 400 m distancē (52,24 s).

Studējusi Dienviddakotas Universitātē ASV un LSPA.


Aleksandrs Ipsilants

Aleksandrs Ipsilants (, , ; dzimis , miris ) bija Grieķijas nacionālais varonis un Krievijas impērijas ģenerālis Napoleona karu laikā. Vadīja slepeno biedrību Filiki Eteria, kuras sacelšanās iesāka Grieķijas Neatkarības karu (1821–1832).


Rolands Upatnieks

Rolands Albins Upatnieks (dzimis , miris ) bija latviešu kamaniņu braucējs un treneris.

Izglītību ieguvis Rīgas Politehniskā institūta Mehānikas un mašīnbūves fakultātē, ko absolvējis 1965. gadā. Nodarbojies ar boksu. Viņa meita Ināra Ādmine bijusi kamaniņu braucēja (R. Upatnieks kādu laiku bijis arī viņas treneris).

Piedalījies Insbrukā, kur kopā ar Valdi Ķuzi divniekos izcīnīja 9. vietu. 1974. gadā izcīnīja otro vietu PSRS Tautu spartakiādē, nākamajā gadā kļuva par PSRS vicečempionu. Vairākas uzvaras izcīnījis Latvijas PSR čempionātā gan kamaniņu braukšanā, gan ūdens motorsportā. Ūdens motorsportā bijis arī pasaules rekordists. Pēc sportista karjeras beigām kļuvis par treneri. Laikā no 1977. līdz 1980. gadam bija Latvijas PSR kamaniņu sporta izlases treneris, pēc tam (līdz 1986. gadam) bija PSRS bobsleja izlases galvenais treneris. Viņš tiek uzskatīts par bobsleja "tēvu" Latvijā.


Kaulu smadzenes

Kaulu smadzenes () ir elastīgi audi, kas atrodas kaulu iekšpusē. Cilvēkiem sarkanās asins šūnas eritrocīti veidojas tieši šajos audos. Šo procesu sauc par hemopoēzi. Vidēji kaulu smadzenes veido 4% no pieauguša cilvēka masas; pieņemot, ka cilvēka masa ir 65 kg, kaulu smadzeņu kopējā masa ir 2,6 kg. Kaulu smadzenes ik dienu saražo aptuveni 500 miljardus eritrocītu. Līdz ar to tām ir liela nozīme asinsrites orgānu sistēmā. Kaulu smadzenes ir arī daļa no limfātiskās sistēmas — tās ražo limfocītus, kam ir nozīme imūnsistēmas nostiprināšanā. Izšķir sarkanās un dzeltenās kaulu smadzenes.


Sanpedro de la Pasa

Sanpedro de la Pasa () ir pilsēta Čīlē, Biobio reģionā. Pilsēta ir daļa no Konsepsjonas aglomerācijas. Pilsēta atrodas uz dienvidiem un rietumiem no Biobio upes. Tiek lēsts, ka 2012. gadā pilsētā dzīvoja aptuveni 192 tūkstoši iedzīvotāju, savukārt pēc 2002. gadā veiktās tautas skaitīšanas datiem iedzīvotāju skaits bija aptuveni 80 tūkstoši. Vairums no iedzīvotājiem pa dienu dodas strādāt uz Konsepsjonu.


Roberts Dambītis

Roberts Dambītis (1881—1957) bija Latvijas armijas ģenerālis, Lāčplēša Kara ordeņa kavalieris, Latvijas apsardzības ministra biedrs (1918), pēc Latvijas okupācijas 1940. gadā neilgu laiku kara ministrs.


Kibuna (stacija)

Kibuna () ir pieturas punkts Keilas - Rīsiperes dzelzceļa līnijā Harju apriņķa Saues pagastā un atrodas 40,5 km attālumā no Tallinas centrālās dzelzceļa stacijas. Kibunā apstājas visi Rīsiperes un Tallinas virzienā kursējošie elektrovilcieni.

Kibunas pieturas punkts tika atklāts 2005. gada 4. februārī, tādējādi tas ir pirmais no jauna izbūvētais dzelzceļa pieturas punkts kopš Igaunijas Republikas atjaunošanas 1991. gadā. Interesanti, ka jau pirms kara vietējie zemnieki pēc pašu iniciatīvas un saviem līdzekļiem uzbūvēja Kibunā peronu, bet tā kā tas neatbilda Igaunijas dzelzceļa standartiem, tad tā arī netika pieņemts ekspluatācijā.

Dzelzceļa līnijas elektrifikācija Vasalemmas-Rīsiperes iecirknī pabeigta 1965. gadā. Kibunas pieturas punkta pasažieru platformas garums - 30 m, tās augstums, atbilstoši Eiropas Savienības noteiktajiem standartiem - 550 mm.


Bugatti

Bugatti Automobiles S.A.S. ir Francijas autobūves kompānija, kas specializējas "luksusa" klases Bugatti markas vieglo automobiļu ražošanā. Uzņēmumu 1909. gadā dibināja Etore Bugati. Ražotne atrodas Molsheimā Francijā. Kopš 1998. gada kompānija ietilpst Vācijas koncernā Volkswagen Group AG.


Etore Bugati

Etore Arko Isidoro Bugati (; dzimis Milānā, miris Parīzē) bija itāļu izcelsmes franču automašīnu dizainers un ražotājs. Viņu atceras kā automobiļu ražošanas uzņēmuma Automobiles E. Bugatti dibinātāju un īpašnieku, ko 1909. gadā viņš nodibināja toreizējā Vācijas pilsētā Molsaimā, Elzasas reģionā tagadējā Francijā. Bugati nomira Parīzē un apglabāts Dorlisaimā, Francijā.


Silciems

Silciems ir apdzīvota vieta Talsu novada Īves pagastā. Izvietojusies pagasta dienvidos Rojas krastos autoceļu V1368 un V1411 krustojumā no pagasta centra Tiņģeres, no novada centra Talsiem un no Rīgas.

Apdzīvotā vieta izaugusi ceļu krustojumā pie kādreizējā mazbanīša netālu no bijušās Siles (Sillen) muižas. Silciemā atrodas kapsēta un smilšu karjers. Ciemā ietilpst 7 mājas.


Burned In Blizzard

Burned In Blizzard (arī pazīstami kā Blizzard) ir latviešu smagā metāla grupa, kas radusies 2011. gada sākumā. Grupa radās, kad Kārlis Kalvišs (vokāls un ģitārists) un Matīss Klaviniuss (ģitārists) uzaicināja Robertu Cešeiko (Bungas). Tika ierakstīts pirmais demo singls Sinpathetic. Drīz pēc singla ierakstīšanas grupā tika pieaicināts Rolands Ignatjevs (basģitāra un vokāls).

Grupa 2011. gadā ar aktīvu koncertdarbību un darbību studijā, ierakstot savu debijas albumu Whiteout, Latvijas Metālmūzikas gada balvā tika atzīta par gada labāko jauno grupu.

2012. gadā grupa uzvar Sound Division Rock Battle konkursā un iegūst iespēju ierakstīt 3 dziesmas Sound Division studijā, kā arī uzstāties festivālā Summersound 2013. Arīdzan, Burned In Blizzard debijas albums tiek nominēts kā Labākais smagā roka vai Metāla albums Latvijas Mūzikas Ierakstu Gada Balvā 2012; papildus grupa uzstājas ceremonijā ar dziesmu Niwian.


Laitse (stacija)

Laitse () ir pieturas punkts Keilas—Rīsiperes dzelzceļa līnijā Harju apriņķa Kernas pagasta Kāsiku ciemā un atrodas 43 km attālumā no Tallinas centrālās dzelzceļa stacijas. Laitsē apstājas visi Rīsiperes un Tallinas virzienā kursējošie elektrovilcieni.

Laitses pieturas punkts tika izbūvēts 1981. gadā līdz ar dzelzceļa iecirkņa Vasalemma—Rīsipere elektrifikāciju. Pieturas punktā tika izbūvēta viena, 210 metrus gara malas platforma.

2009. gadā projekta "Reisiplatvormide viimine eurokõrgusele" ietvaros ar Eiropas Savienības Struktūrfondu līdzfinansējumu tika izbūvēta jauna, 550 mm augsta Eiropas standarta pasažieru platforma. Platformas garums — 100 m.


Penkuna

Penkuna () ir pilsēta Vācijā, Mēklenburgā-Priekšpomerānijā, uz dienvidaustrumiem no Pāzevalkas un dienvidrietumiem no Ščecinas, netālu no valsts robežas ar Poliju.


Jānika (stacija)

Jānika () ir dzelzceļa pieturas punkts Igaunijā, Harju apriņķa Nisi pagastā, Jānikas ciemā, dzelzceļa iecirknī Keila-Rīzipere. Jānikas pieturas punkts atrodas 3,1 km attālumā no Rīziperes, 20 km attālumā no Keilas, 47 km attālumā no Tallinas centrālās dzelzceļa stacijas un tajā pietur piepilsētas pasažieru elektrovilcienu maršruta Tallina—Rīzipere—Tallina vilcieni.

Jānikas pieturas punkts tika izbūvēts 1981. gadā līdz ar dzelzceļa posma Vazalemma-Rīzipere elektrifikāciju. Pieturas punktā tika izbūvēta viena, 210 metrus gara malas platforma.

2010. gadā projekta Reisiplatvormide viimine eurokõrgusele ietvaros ar Eiropas Savienības Struktūrfondu līdzfinansējumu tika izbūvēta jauna, Eiropas standarta pasažieru platforma. Platformas augstums - 550 mm, garums - 30 m. Pasažieru iekāpšana un izkāpšana pieturas punktā tiek veikta no vilciena sastāva pirmā vagona.


Al Jazeera

Al Jazeera (, al-ǧazīrah) ir raidorganizācija, kas caur Qatar Media Corporation pieder Kataras valstij. Uzņēmuma vadība atrodas valsts galvaspilsētā Dohā. Sākotnēji tas tika izveidots kā ziņu kanāls arābu valodā, taču pašlaik tas ir paplašinājis savu darbības loku. Al Jazeera ir pieejams vairākos pasaules reģionos. Pirmoreiz Al Jazeera raidījumu televīzijā pārraidīja .


Ungārijas karogs

Ungārijas karogs () ir viens no Ungārijas oficiālajiem valsts simboliem. Tas sastāv no trim vienāda platuma horizontālām līnijām: sarkanas, baltas un zaļas. Karogs pašreizējā izskatā tika apstiprināts . Karoga forma ir no 18.—19. gadsimta, savukārt krāsas — viduslaikiem.


Rīzipere (stacija)

Rīzipere () ir dzelzceļa stacija Igaunijā, Harju apriņķa Nisi pagastā, dzelzceļa iecirknī Keila—Rīzipere (līdz 2004. gadam Keila—Hāpsalu). Rīziperes stacija atrodas 51 km attālumā no Tallinas centrālās dzelzceļa stacijas un tā ir piepilsētas elektrovilcienu maršruta Tallina—Rīzipere—Tallina galapunkts. Rīziperes stacijā ir 3 sliežu ceļi un viena starpceļu pasažieru platforma. Tās garums - 100 metri. Līdztekus pasažieru vilcienu satiksmei Rīziperes stacijā tiek veiktas arī nelielas, bet regulāras kravu operācijas.


Olimpa kalns (Marss)

Olimpa kalns () ir liels vairogvulkāns uz Marsa. Tas ir gandrīz 22 kilometrus augsts, tādējādi Olimps ir lielākais kalns uz Saules sistēmas planētām (kalns Rejasilvijas krātera centrā uz asteroīda Vestas tiek uzskatīts par nedaudz augstāku). Zemes augstākais kalns Everests ir gandrīz trīs reizes zemāks. Olimpa kalns ir jaunākais no Marsa lielajiem vulkāniem, tas ir veidojies Amazonian periodā (kas sācies pirms trīs miljardiem gadu). Olimps atrodas Marsa rietumu puslodē.


Žans Batists Lamarks

Žans Batists Pjērs Antuāns de Monē (; dzimis , miris ), pazīstams kā Lamarks (Lamarck), bija franču dabaspētnieks. Viens no mūsdienu bioloģijas jēdziena ieviesējiem. Agrīnās evolūcijas teorijas (lamarkisma) pamatlicējs. Ieviesis jēdzienu bezmugurkaulnieki.

Pēc dienesta armijā, kur piedalījās kaujās Pomerānijā Septiņgadu kara laikā, no 1772. līdz 1776. gadam mācījies Parīzes Augstākajā medicīnas skolā. 1779. gadā kļuva par Francijas Zinātņu akadēmijas locekli. Lamarks bija pirmais, kas ieteicis augu noteikšanai izmantot dihotomisko principu. Sniedzis ieguldījumu dzīvnieku sistematizācijā. Vienā no darbiem ir izklāstījis vienotas evolūcijas mācības pamatus. Iedalījis dzīvniekus mugurkaulniekos un bezmugurkaulniekos. Vienā laikā ar vācieti Gotfrīdu Trevirānusu (Gottfried Reinhold Treviranus) ieviesis terminu "bioloģija".


Nītvelja (stacija)

Nītvelja () ir dzelzceļa pieturas punkts Igaunijā, Harju apriņķa Keilas pagastā, dzelzceļa iecirknī Keila—Paldiski un tas atrodas 5,2 km attālumā no Keilas, 15,6 km attālumā no Paldiskiem un 32 km attālumā no Baltijas stacijas Tallinā. Nītveljā apstājas visi Paldiski, Kloga-Rannas un Tallinas virzienā kursējošie elektrovilcieni.

1958. gadā pēc dzelzceļa elektrifikācijas posmā Pēskila-Keila tika nolemts elektrifikāciju turpināt tālāk rietumu virzienā. 9 km garais Keilas—Klogas dzelzceļa posms ar vienu starppieturu - Nītvelju tika pabeigts 1958. gada 30. decembrī. Nītveljā tika izbūvēta viena 90 metrus gara malas platforma.

2010. gadā projekta "Reisiplatvormide viimine eurokõrgusele" ietvaros ar Eiropas Savienības Struktūrfondu līdzfinansējumu tika izbūvēta jauna, Eiropas standarta pasažieru platforma ar augstuma atzīmi 550 mm. Platformas garums - 100 m.


Soģu grāmata

Soģu grāmata (, Sefer Shoftim) ir septītā ebreju Tanahas un kristiešu Vecās Derības grāmata. Soģu grāmatu veido divdesmit viena nodaļa. Vecajā Derībā tā ir vēsturiskā grāmata starp Jozuas grāmatu un Rutes grāmatu. Saskaņā ar tradīciju, Soģu grāmatu uzrakstīja pravietis Samuēls.

Grāmatā ir aprakstīta ebreju vēsture no Jozuas pēdējiem dzīves gadiem līdz Samuēla dzīves laikam. Tas ir aptuveni laiks no 1400. līdz 1050. gadam p.m.ē.


Sviedri

Sviedri vairumam zīdītāju ir bezkrāsains šķidrums, kas fiziskas slodzes, emociju vai slimību dēļ izdalās uz ādas. Tas ir sekrēts, kuru izdala sviedru dziedzeri. Vidēji cilvēkam uz ādas ir aptuveni 2,6 miljoni sviedru dziedzeru. 98-99% sviedru veido ūdens. Atlikušos procentus sviedru veido vārāmā sāls, urīnviela, urīnskābe, taukskābes un holesterīns.

Svīšanas primārā funkcija ir ķermeņa atdzesēšana. Sviedriem ir nozīmīga loma arī zīdītāju savstarpējā saziņā. Neievērojot elementāru higiēnu, sviedros savairojas baktērijas, un līdz ar to rodas nepatīkams aromāts.


Tomāšs Gariks Masariks

Tomāšs Gariks Masariks (; dzimis , miris ) bija čehu filozofs un sociologs, kā arī Austroungārijas un Čehoslovākijas politiķis. Līdz Pirmajam pasaules karam aizstāvēja ideju par Austroungārijas federālo uzbūvi. Kara laikā atbalstīja Čehoslovākijas valsts izveidošanas ideju, kļūdams par tās dibinātāju un pirmo prezidentu.

Dzimis vienkāršu strādnieku ģimenē. Tēvs - slovāks, māte - vāciski audzināta morāviete. Gājis skolā Brno un Vīnē. No 1872. līdz 1879. gadam studēja Vīnes un Leipcigas universitātēs, kur viņa pasniedzēji bija Francis Brentāno un Vilhelms Vunts. Masarika diplomdarba tēma bija Der Selbststmord als sociale Massenerscheinung der modernen Civilisation ("Pašnāvība kā modernās civilizācijas masu sociāla parādība").

1882. gadā Masariks kļuva par Prāgas Universitātes filozofijas profesoru. 1883. gadā dibinājis čehu kultūras un zinātnes žurnālu Athenaeum, listy pro literaturu a kritiku vědeckou. No 1891. līdz 1893. gadam un no 1907. līdz 1914. gadam Masariks bija Austroungārijas Reihsrātes deputāts.

Sākoties Pirmajam pasaules kara devās trimdā, lai organizētu atbalstu Čehoslovākijas valsts dibināšanai. Uzturējās Romā, Ženēvā, Londonā. Pēc Februāra revolūcijas ieradās Krievijā, kur bija viens no Čehoslovāku leģiona dibinātājiem. 1918. gadā caur Vladivosdtoku un Tokiju ieradās ASV, kur spēja pārliecināt Vudro Vilsonu par Čehoslovākijas valsts nepieciešamību.

Pēc Austroungārijas sabrukuma Sabiedrotie atzina Masariku par Čehoslovākijas pagaidu valdības vadītāju, un 1918. gada 14. novembrī Nacionālā sapulce Prāgā ievēlēja Masariku par valsts pirmo prezidentu. Amatā iemantoja atzinību un tika pārvēlēts 1920., 1927., un 1934. gadā. 1935. gada 14. decembrī veselības stāvokļa dēļ demisionēja.

Miris 1937. gadā, nepiedzīvodams valsts sabrukumu Minhenes vienošanās rezultātā. Bija precējies ar amerikānieti Šarloti Gariku, kuras uzvārdu pieņēma par savu vidējo vārdu. Masarika dēls Jans Masariks pēc Otrā pasaules kara kļuva par Čehoslovākijas ārlietu ministru.


Kloga (stacija)

Kloga () ir dzelzceļa mezgla stacija Igaunijā, Harju apriņķa Keilas pagastā, tajā saslēdzas divi dzelzceļa iecirkņi: Keila—Paldiski un Kloga—Kloga-Ranna. Klogas stacija atrodas 35,9 km attālumā no Baltijas stacijas Tallinā, 12,1 km attālumā no Paldiskiem un 3,1 km attālumā no Kloga-Rannas. Klogas stacijā pietur visi Paldiski, Kloga-Rannas un Tallinas virzienā kursējošie elektrovilcieni.


Elektrovilcienu maršruts Tallina—Paldiski—Tallina

Tallina--Paldiski--Tallina () ir piepilsētas elektrovilcienu maršruts Igaunijā, kas apkalpo Harju apriņka rietumu pagastus, kā arī Tallinas, Saues, Keilas un Paldisku pilsētas. No Tallinas centrālās stacijas līdz Keilai vilcieni kursē dzelzceļa līnijā Tallina—Keila, tālāk turpina ceļu rietumu virzienā līdz Paldiski stacijai dzelzceļa līnijā Keila—Paldiski. Maršruta kopgarums — 47,8 km.


Mokciems

Mokciems () ir daļēji izzudusi apdzīvota vieta Talsu novada Īves pagastā. Izvietojusies pagasta rietumos no pagasta centra Tiņģeres, no novada centra Talsiem un no Rīgas.

Apdzīvotā vieta izveidojusies pie kādreizējā Īves—Plintiņu ceļa. Bijuši trīs krogi, divi no kuriem saglabājušies kā dzīvojamās mājas. Apdzīvotā vieta nav iekļauta adrešu reģistrā.


Briņģu muiža

Briņģu muiža (; arī Susteles vai Pāvītes muiža) ir bijušais muižas centrs Cēsu novada Inešu pagastā Briņģos, Briņģu ezera krastā. Muiža pirmoreiz rakstos pieminēta 16. gadsimtā. Nosaukums, iespējams, cēlies no tās kādreizējā īpašnieka Brinkena vārda. Līdz 1932. gadam pastāvēja Briņģu pagasts, bet muižā bija šī pagasta centrs. Patlaban saglabājušās vairākas Briņģu muižas celtnes: dzīvojamā māja, kūts un klēts, kā arī parks. Briņģu muižas dzīvojamā māja celta 1861. gadā.


Kalnmuiža (Īves pagasts)

Kalnmuiža ir apdzīvota vieta Talsu novada Īves pagastā. Izvietojusies pagasta zemeļrietumos pie Tiņģeres—Plintiņu ceļa no pagasta centra Tiņģeres, no novada centra Talsiem un no Rīgas.

Apdzīvotā vieta izveidojusies kā bijušās Tiņģeres muižas lopu pusmuiža (Berghof)., kas 1900. gada kartē atzīmēta kā muiža (Gut). Dienvidos no Kalnmuižas pie Runčkalnu mājām atrodas pagasta augstākā vieta (78 m vjl).


Skinefekts

Skinefekts (no angļu skin — 'apvalks') ir parādība, kad, elektrību vadošu ķermeni ievietojot magnētiskajā laukā vai mainot magnētisko lauku, kurā ķermenis atrodas, vai ķermenī plūstot maiņstrāvai, ķermenī inducējas virpuļstrāvas, kā rezultātā strāva ir nevienmērīgi izplatīta vadītājā, tā ka tās blīvums vadītāja virsmas tuvumā ir lielāks nekā vadītāja iekšienē.


Kārlis Krūza

Kārlis Krūza (dzimis Jaunzvārdes pagastā, Kalnasēleišos, miris Rīgā, apbedīts Raiņa kapos) bija latviešu dzejnieks, literāts, tulkotājs.


Kešorns Volkots

Kešorns Volkots (Keshorn Walcott; dzimis 1993. gada 2. jūnijā) ir Trinidādas un Tobāgo šķēpmetējs. Viņš uzvarēja 2012. gada vasaras olimpiskajās spēlēs. Viņš ir arī 2012. gada pasaules jauniešu čempions.


Švīces kantons

Švīces kantons () ir viens no Šveices 26 kantoniem, kas atrodas valsts vidusdaļā. Kantona administratīvais centrs ir Švīce, lai gan lielākā pilsēta ir Freienbaha. 1291. gadā tas pievienojās Šveices konfederācijai. Kantons robežojas ar Cīrihes, Sanktgallenes, Glarusas, Ūrī, Nidvaldenes, Lucernas un Cūgas kantoniem. 2010. gada decembrī kantonā dzīvoja apmēram 147 tūkstoši cilvēku, galvenokārt vācvalodīgie.


Florences province

Florences province () ir bijusī Itālijas province valsts ziemeļdaļā, Toskānas reģionā. Provinces lielākā pilsēta un administratīvais centrs ir Florence. Pārējās lielākās pilsētas ir Skandiči, Sesto Fjorentīno, Empoli un Kampi Bizencio. 2011. gada decembrī provincē dzīvoja apmēram 1 miljons cilvēku. Province administratīvi sīkāk dalās 42 komūnās. 2014. gada decembrī province reorganizēta par Florences metropoli.


Anglijas Baznīca

Anglijas Baznīca () ir vadošā kristīgā baznīca Anglijā. Baznīcas formālais valdnieks ir Apvienotās Karalistes monarhs, pašlaik — karalis Čārlzs III Vindzors. Tās arhibīskaps ir Kenterberijas arhibīskaps, pašlaik — Rovans Viljamss. Anglijas Baznīcas pakļautībā atrodas anglikāņu baznīca.

Anglijas Baznīcu 1534. gadā izveidoja Anglijas karalis Henrijs VIII Tjudors. Viņš bija precējies ar Aragonas Katrīnu, bet Romas pāvestam prasīja šo laulību anulēt. Pāvests to nedarīja, un Henrijs VIII nostājās pret viņu, izveidojot Anglijas Baznīcu.


Kloga-Ranna (stacija)

Kloga-Ranna () ir dzelzceļa pieturas punkts Igaunijā, Harju apriņķa Keilas pagastā. Kloga-Ranna ir dzelzceļa līnijas (atzara) Kloga—Kloga-Ranna galapunkts un atrodas 3,1 km attālumā no Klogas stacijas un 39 km attālumā no Tallinas centrālās dzelzceļa stacijas. Kloga-Ranna ir 1960. gadā atklātā piepilsētas vilcienu maršruta Tallina—Kloga-Ranna—Tallina galapunkts. Kloga-Rannas pieturas punktā ir 1 sliežu ceļš un viena pasažieru platforma. Tās garums - 100 metri.


Bugati

Etore Bugati (Ettore Bugatti; 1881—1947) — itāļu konstruktors un uzņēmējs; Rembrants Bugati (Rembrandt Bugatti; 1884—1916) — itāļu tēlnieks.


Bumbvedējs

Bumbvedējs ir kara lidmašīna, kas paredzēta zemes, pazemes, ūdens un zemūdens objektu bombardēšanai, izmantojot aviācijas bumbas vai raķešieročus.


Valga (stacija)

Valga () ir dzelzceļa mezgla stacija Igaunijā, Valgas apriņķa Valgas pilsētā un tajā saslēdzas trīs dzelzceļa līnijas: Tartu—Valga (oficiāli Tartu—Valga (valsts robeža)), Valga—Koidula un Rīga—Valga (oficiāli Rīga—Lugaži (valsts robeža)). Valgas stacija atrodas 82,9 km attālumā no Tartu, 94,6 km attālumā no Koidulas (Igaunijas-Krievijas valsts robežas) un 168,1 km attālumā no Rīgas (1,8 km no Igaunijas-Latvijas valsts robežas). Valgas stacijā tiek veiktas kravu un pasažieru pārvadājumu operācijas. Valgas stacija ir vairāku reģionālo pasažieru vilcienu maršrutu galapunkts.


Loica

Loica () ir pilsēta Vācijā, Mēklenburgā-Priekšpomerānijā, uz dienvidrietumiem no Greifsvaldes pie Pēnes upes. Āmtes centrs.


Ķurbe

Ķurbe (agrāk arī Ķurbesciems, Ķurbesmuiža) ir ciems Talsu novada Īves pagastā. Izvietojusies pagasta zemeļos pie autoceļa V1368 no pagasta centra Tiņģeres, no novada centra Talsiem un no Rīgas.

Apdzīvotā vieta izveidojusies kā bijušās Dundagas muižas Ķurbes pusmuiža (Kurben). Pirms Otrā pasaules kara Ķurbē bija sava pienotava, pasts un telefona centrāle. LPSR pastāvēšanas laikā Ķurbes teritoriju pievienoja Īves ciema padomei.


Hugo Teodors Krūmiņš

Hugo Teodors Krūmiņš (dzimis Vitrupes pagastā, Vecmelbāržos, miris Ņujorkā, apbedīts Latvijā, Liepupes kapos) bija latviešu dramaturgs.


Žaks Brels

Žaks Brels (; dzimis , miris ) bija beļģu dziedātājs un dziesmu autors. Brels sacerēja un izpildīja literāras, dziļdomīgas un teatrālas dziesmas, kas guva lielu popularitāti Francijā un vēlāk arī visā pasaulē. Viņš tika uzskatīts par modernā šansona izcilāko dziedātāju. Lai gan gandrīz visas Brela dziesmas tika iedziedātas franču valodā, viņš ir bijis ļoti svarīgs ietekmes avots angļu valodā dziedošiem mūziķiem, piemēram, Deividam Bovijam, Leonardam Koenam un Markam Almondam. Zemēs, kurās pamatvaloda bija franču, Brels kļuva arī par veiksmīgu aktieri, spēlējot lomas 10 filmās. Viņš arī režisēja divas filmas, no kurām viena, Le Far West, tika nominēta Zelta Palmas zaram 1973. gada Kannu kinofestivālā. Kopumā pasaulē ir pārdoti vairāk kā 25 miljoni Brela ieraksti un viņš ir trešais visu laiku komerciāli veiksmīgākais beļģu mūziķis.


Kloda Žada

Kloda Marsela Žorē (vairāk pazīstama kā Kloda Žada) (; dzimusi , mirusi ) ir franču aktrise. Viņa ir spēlējusi Kristīnes lomu trīs Fransuā Trifo filmās: Baisers volés (1968), Domicile Conjugal (1970) un L'amour en fuite (1979). Pēc filmas "400 sitieni" panākumiem F. Trifo un Ž. P. Leo sadarbība attīstījās daudzu gadu garumā – pamatā A. Duanela filmu ciklā. Ciklu turpināja filma "Nozagtie skūpsti" (Baisers volés, 1968), kas veltīta A. Duanela un Kristīnes Darbonas attiecībām (lomā – Kloda Žada, Claude Jade). Šo abu varoņu attiecības – laulību, tās krīzi un šķiršanos – F. Trifo turpināja pētīt arī filmās "Mājas pavards" (Domicile conjugal, 1970) un "Bēgošā mīlestība" (L'amour en fuite).

Alfrēds Hičoks atveda aktrisi uz Holivudu: 1969. gadā viņa spēlēja slepenā aģenta meitu filmā "Topāzs". Žada bija ne vien kinoaktrise, bet arī teātra un televīzijas aktrise. Viņa filmējās arī ārzemēs — PSRS ("Ļeņins Parīzē", Sergejs Jutkevičs, "Teherāna 43"), ASV, Itālijas un Japānas filmās.

Līdzās kino filmām un darbam teātrī Kloda Žada filmējās arī televīzijas filmās un seriālos. Viņa bija īpaši populāra kā Véronique, piedzīvojumu seriāla Trīsdesmit zārku sala (L'île aux trente cercueils, 1979) varone. No 1998. līdz 2000. gadam viņa spēlēja ikdienas televīzijas seriālā Cap des Pins.

2004. gadā Žada publicēja savu autobiogrāfiju Baisers envolés.


Daugavpils lidlauks

Daugavpils lidlauks (IATA: DGP, ICAO: EVDA) jeb Lociku lidlauks ir nesertificēts nosēšanās laukums Augšdaugavas novada Locikos 12 km no Daugavpils centra un 241 km no Latvijas galvaspilsētas Rīgas. Lidostu ar Daugavpils pilsētu savieno autoceļš A13. Daugavpils lidostas apsaimniekotājs ir SIA Daugavpils lidosta. Ierīkota bijušajā militārajā lidlaukā. Lidlaukā ir viens 1000 m garš un 23 m plats betona seguma skrejceļš, kas ierīkots uz lidlauka manevrēšanas ceļa. Galvenais 2500 m garais skrejceļš ir daļēji demontēts un nav izmantojams.


Nasdaq Helsinki

Nasdaq Helsinki Oy (agrāk — Helsinku birža) ir Somijas fondu birža. Tā atrodas Helsinkos. Birža ietilpst Nasdaq grupas Nasdaq Nordic tirgus segmentā.

Helsinku biržā tiek apkopots biržas indekss OMX Helsinki 25, kas rāda 25 uzņēmumus ar pārdotākajām akcijām.


Kjeti province

Kjeti province () ir viena no Itālijas provincēm valsts dienviddaļā, Abruco reģionā. Provinces lielākā pilsēta un administratīvais centrs ir Kjeti. Nākamās lielākās pilsētas ir Vasto, Lančāno, Frankavilla al Mare un Ortona. Province administratīvi sīkāk dalās 104 komūnās.


Lucernas kantons

Lucernas kantons () ir viens no Šveices 26 kantoniem, kas atrodas valsts vidusdaļā. Kantona administratīvais centrs ir Lucerna. 1332. gadā tas pievienojās Šveices konfederācijai. Kantons robežojas ar Bernes, Ārgavas, Cūgas, Švīces, Nidvaldenes un Obvaldenes kantoniem. 2010. gada decembrī kantonā dzīvoja apmēram 378 tūkstoši cilvēku, galvenokārt vācvalodīgie.


Torgelova

Torgelova () ir pilsēta Vācijā, Mēklenburgā-Priekšpomerānijā, uz dienvidiem no Ikermindes pie Ikeres upes. Āmtes centrs. Rakstos pirmoreiz minēta 1281. gadā. Pilsētā dislocēta Vācijas 41. mehanizētā kājnieku brigāde (Panzergrenadierbrigade 41 "Vorpommern"). Pie pilsētas - arheoloģijas muzejs Ukranenland.


Ferencs II Rākoci

Ferencs II Rākoci (, ; dzimis , miris ) — mūsdienu Slovākijas teritorijā dzimis ungāru augstmanis, Ungārijas nacionālais varonis. No 1703. līdz 1711. gadam vadīja sacelšanos pret Hābsburgu varu Ungārijas karalistē.


Andronova

Andronova ir skrajciems Rēzeknes novada Ozolaines pagastā. Izvietojies pagasta vidienē 4,8 km no pagasta centra Balbiši 10 km no novada centra Rēzeknes un 250 km no Rīgas. Tajā ir reģistrētas 13 viensētas.


Ozolmuiža (Īves pagasts)

Ozolmuiža ir ciems Talsu novada Īves pagastā. Izvietojusies pagasta rietumos pie kādreizējā Dūmciema—Dreimaņu ceļa no pagasta centra Tiņģeres, no novada centra Talsiem un no Rīgas.

Apdzīvotā vieta izveidojusies pie bijušās Īves muižas lopu pusmuižas.. Savukārt 1900. gada Karte des westlichen Russlands šeit parāda atsevišķu muižu Gut Oseln. Ciemā ietilpst četras mājas.


Leonīds Dreibergs

Leonīds Dreibergs (dzimis Rīgā, miris Saginavā, Mičiganā, ASV) bija Latvijas un ASV šaha meistars un ķīmijas inženieris.


Grodnieki

Grodnieki () ir ciems Talsu novada Īves pagastā. Izvietojies pagasta rietumdaļā Dižklajamdīķa rietumu krastā no pagasta centra Tiņģeres, no novada centra Talsiem un no Rīgas. Ciemā ietilpst piecas mājas.


Ķūļciems

Ķūļciems ir ciems Talsu novada Ķūļciema pagastā, pagasta centrs. Izvietojies pagasta austrumdaļā netālu no Engures ezera autoceļu V1376 un V1401 krustojumā no novada centra Talsiem un no Rīgas.

Apdzīvotā vieta (Kuhlzeem, Kalezeem, Kuhle-Zeem) veidojusies kā zvejniekciems uz Nurmuižas muižai piederošās zemes. 1892. gadā dibināta pareizticīgo draudze. Ķūļciems izaudzis padomju gados kā ciema padomes (no 1945. gada) un kolhoza «Cerība» (vēlāk — «Lāčplēsis») centrālais ciemats.

Ķūļciemā atrodas pagasta pārvalde, tautas nams, bibliotēka, ģimenes ārsta prakse, veikals. Netālu brīvdienu māja «Apsīši». Ķūļciema Sv. Arsēnija pareizticīgo baznīca (celta 1890. gados, mūsdienās tiek atjaunota) ir valsts nozīmes arhitektūras piemineklis, luterāņu kapsētas vārti — vietējas nozīmes arhitektūras piemineklis.


Giro di Lombardia

Giro di Lombardia, oficiāli Il Lombardia, ir šosejas riteņbraukšanas viendienas sacensības Lombardijā, Itālijā. Tās ir pēdējās klasikas pieminekļu sacensības Eiropas kalendārā. To iesauka ir "kritušo lapu klasika" ().

Giro di Lombardia bieži tiek saukta par kalnu braucēju klasiku, kamēr citas Itālijas sacensības Milāna—Sanremo, kuras notiek pavasarī, sauc par sprinteru klasiku.


Sangaste (stacija)

Sangaste () ir stacija dzelzceļa līnijā Tartu—Valga Valgas apriņķa Tellistes pagasta Tsirgulīnā un atrodas 19,9 km attālumā no Valgas, 69,3 km attālumā no Tartu un 259,4 km attālumā no Tallinas. Sangastē pietur Valgas un Tartu (Tallinas) virzienā kursējošie dīzeļvilcieni.

Līdz ar Pleskavas-Rīgas dzelzceļa līnijas atzara Valka-Tērbata izbūvi 1889. gadā tika atklāta arī Sangastes dzelzceļa stacija (, ). Sangastes stacijas ēka būvēta pēc tipveida projekta 19. un 20. gs. mijā. Tā bija vienstāva koka ēka ar salīdzinoši bagātīgu fasāžu dekoratīvo apdari, kā arī divslīpes jumtu ar jumtgaļu nošļaupumiem. Pēc 1. pasaules kara Sangastes stacijas ēka tika pārbūvēta, sākotnēji greznās fasādes vienkāršojot. Pie stacijas kompleksa pieder arī 19. gs. beigās celtais ūdenstornis.

2011. gadā projekta "Reisiplatvormide viimine eurokõrgusele" ietvaros ar Eiropas Savienības Struktūrfondu līdzfinansējumu tika izbūvēta jauna, Eiropas standarta pasažieru platforma ar augstuma atzīmi 550 mm. Platformas garums - 100 m. Pirms 2008. gada pēdējais pieturs bija Meneku un nākamais pieturs bija Rāvitse.


Kēni (stacija)

Kēni () ir stacija dzelzceļa līnijā Tartu—Valga Valgas apriņķa Sangastes pagasta Kēni ciemā, tā atrodas 23,4 km attālumā no Valgas, 59,5 km attālumā no Tartu un 249,6 km attālumā no Tallinas Baltijas stacijas. Kēni pietur Valgas un Tartu (Tallinas) virzienā kursējošie dīzeļvilcieni.

Kēni stacijas ēka būvēta 1953. gadā pēc tipveida projekta.

2011. gadā projekta "Reisiplatvormide viimine eurokõrgusele" ietvaros ar Eiropas Savienības Struktūrfondu līdzfinansējumu tika izbūvēta jauna, Eiropas standarta pasažieru platforma. Platformas augstums — 550 mm, garums — 30 metri. Pasažieru iekāpšana un izkāpšana pieturas punktā tiek veikta no vilciena sastāva pirmā vagona. Pirms 2008. gada pēdējais pieturs bija Pikāntsu un nākamais pieturs bija Meneku.

Kēni stacijā izveidota piemiņas vieta 1949. gada staļinisko deportāciju upuru piemiņai.


Lāslo Sabo

Lāslo Sabo (; dzimis Budapeštā, Austroungārijā, miris Budapeštā, Ungārijā) bija Ungārijas starptautiskais lielmeistars šahā (1950), kas aptuveni 20 gadus bija labākais Ungārijas šahists, kā arī viens no 12 labākajiem šahistiem pasaulē.


Dzedri

Dzedri (agrāk arī Dzedruciems) ir ciems Talsu novada Ķūļciema pagastā. Izvietojusies pagasta austrumdaļā Dzedrupes krastos netālu no tās ietekas Engures ezerā autoceļu V1376 un V1373 krustojumā no pagasta centra Ķūļciema, no novada centra Talsiem un no Rīgas.

Apdzīvotā vieta veidojusies kā zvejniekciems uz Nurmuižas muižai piederošās zemes. No 1945. līdz 1951. gadam Dzedru ciema padomes centrs. Dzedru luterāņu baznīca (celta 1934.—1937. gados) ir valsts nozīmes arhitektūras piemineklis.


Megiste (stacija)

Megiste () ir pieturas punkts dzelzceļa līnijā Tartu—Valga Igaunijā, Valgas apriņķa Sangastes pagasta Megistes ciemā un atrodas 31,1 km attālumā no Valgas, 51,8 km attālumā no Tartu un 241,9 km attālumā no Tallinas. Megistē pietur Valgas un Tartu (Tallinas) virzienā kursējošie dīzeļvilcieni.

2011. gadā projekta "Reisiplatvormide viimine eurokõrgusele" ietvaros ar Eiropas Savienības Struktūrfondu līdzfinansējumu tika izbūvēta jauna, Eiropas standarta pasažieru platforma. Platformas augstums - 550 mm, garums - 30 metri. Pasažieru iekāpšana un izkāpšana pieturas punktā tiek veikta no vilciena sastāva pirmā vagona. Pirms 2008. gada nākamais pieturs bija Pikāntsu.


Puka (stacija)

Puka () ir stacija Tartu—Valgas dzelzceļa līnijā Igaunijā, Valgas apriņķa Pukas pagasta Pukas ciemā un atrodas 35,6 km attālumā no Valgas, 47,3 km attālumā no Tartu un 237,4 km attālumā no Tallinas. Pukā pietur Valgas un Tartu (Tallinas) virzienā kursējošie dīzeļvilcieni.

Līdz ar Pleskavas-Rīgas dzelzceļa līnijas atzara Valka-Tērbata izbūvi 1889. gadā tika atklāta arī Bokenhofas dzelzceļa stacija (),(). Pēc tipveida projekta celtā Bokenhofas stacijas ēka ir vienkārša vienstāva koka ēka ar pamatapjomu, kā arī centrālo transepta daļu, kurā izvietota pasažieru uzgaidāmā telpa. Ēkai ir divslīpju jumts ar simetrisku centrālās daļas jumta izbūvi un jumta galu nošļaupumiem. Stacijas ēkas abas galvenās fasādes - simetriskas, ielas pusē ar nelielu rizalītu. Šāds stacijas tips sastopams arī citviet Igaunijā (skat. Rīsiperes stacija).

2011. gadā projekta "Reisiplatvormide viimine eurokõrgusele" ietvaros ar Eiropas Savienības Struktūrfondu līdzfinansējumu tika izbūvēta jauna, Eiropas standarta starpceļu pasažieru platforma. Platformas augstums - 550 mm, garums - 100 metri. Pasažieru iekāpšana un izkāpšana pieturas punktā tiek veikta no vilciena sastāva pirmā vagona.


Zaza Pačulija

Zaurs (Zaza) Pačulija (; dzimis Tbilisi, Gruzijā) ir bijušais gruzīnu basketbolists, spēlēja centra pozīcijā. Z. Pačulija bija Gruzijas izlases kapteinis. Spēlētāja karjeras pēdējā sezonā pārstāvēja Nacionālās basketbola asociācijas (NBA) klubu Detroitas "Pistons". Iepriekš divas sezonas aizvadīja Goldensteitas "Warriors", kuras sastāvā kļuvis par divkārtēju NBA čempionu.


Ziemeļlatvija (laikraksts)

Ziemeļlatvija ir reģionālās preses izdevums Latvijā, lielākais Valkas un Smiltenes novada laikraksts. Laikraksta "Ziemeļlatvija" izdevējs ir SIA "Reģionu Mediji". Laikraksts iznāk otrdienās un piektdienās. Vidējā izdevuma tirāža — 3150 eksemplāru, viena numura vidējā auditorija — 16 000 lasītāju. Laikraksta apjoms — 12—16 lpp. Piektdienās laikraksts iznāk ar televīzijas programmas pielikumu "TVDiena". Laikraksts dibināts 1925. gadā, pirmais numurs iespiests .


Jaunpļavas (Ķūļciema pagasts)

Jaunpļavas ir ciems Talsu novada Ķūļciema pagastā. Izvietojusies pagasta dienvidaustrumu daļā Dursupes kreisajā krastā no pagasta centra Ķūļciema, no novada centra Talsiem un no Rīgas.

Apdzīvotā vieta vēsturiski veidojusies uz pagastu robežas pie bijušās pusmuižas, kas uzcelta 1875.—1883. gados pēc Engures ezera līmeņa pazemināšanas. Lielākā daļa ciema atrodas Zentenes pagastā.


Jādekšas

Jādekšas ir ciems Talsu novada Ķūļciema pagastā. Izvietojusies pagasta rietumos vietā, kur Jādekša un Žurnikupe satek Dzedrupē pie autoceļa V1401 no pagasta centra Ķūļciema, no novada centra Talsiem un no Rīgas.

Vēstures avotos pirmoreiz minēta 1697. gadā tiesu dokumentos. Ciemā ietilpst sešas mājas.


Krievragciems

Krievragciems ir ciems Talsu novada Ķūļciema pagastā. Izvietojusies pagasta ziemeļaustrumos Engures ezera krastā pie autoceļa V1401 no pagasta centra Ķūļciema, no novada centra Talsiem un no Rīgas. Ciemā atrodas kapsēta un laivu bāze «Briežragi».


Upenieki (Ķūļciema pagasts)

Upenieki ir ciems Talsu novada Ķūļciema pagastā. Izvietojies pagasta rietumdaļā Dzedrupes krastos autoceļu V1401 un V1373 krustojumā no pagasta centra Ķūļciema, no novada centra Talsiem un no Rīgas.

Apdzīvotā vieta izveidojusies padomju laikā pie kolhoza lopkopības fermas. Ciemā ietilpst trīs mājas.


Palupera (stacija)

Palupera () ir stacija Tartu—Valgas dzelzceļa līnijā Igaunijā, Valgas apriņķa Paluperas pagasta Paluperas ciemā un atrodas 37,4 km attālumā no Tartu, 45,5 km attālumā no Valgas, un 227,5 km attālumā no Tallinas. Paluperā pietur Valgas un Tartu (Tallinas) virzienā kursējošie dīzeļvilcieni.

Pašreizējā Paluperas stacijas ēka būvēta 1980. gadu sākumā. Tā ir vienstāva mūra celtne ar augstu četrslīpes jumtu un masīvu jumta izbūvi. Ēkas celtniecībā izmantoti baltie silikātķieģeļi un sarkanie keramikas ķieģeļi. Ēkas arhitektūra robusta, formas lakoniskas. Vecā divstāvu koka stacijas ēka tika būvēta 1920. gadu sākumā. 2000. gadā nojaukta.

Paluperas stacijas teritorijā atrodas arī 20. gs. pirmajā pusē celtā preču noliktava. Pēc tipveida projekta celtajā ēkā nolasāmas modernisma arhitektūras iezīmes. Ēkas konstruktīvajā uzbūvē dominē monolītais dzelzsbetons, tai skaitā izliektajā ēkas jumtā. Paluperas stacijas preču noliktavu iecerēts saglabāt kā kultūrvēsturisku pieminekli.

2011. gadā projekta "Reisiplatvormide viimine eurokõrgusele" ietvaros ar Eiropas Savienības Struktūrfondu līdzfinansējumu tika izbūvēta jauna, Eiropas standarta pasažieru platforma. Platformas augstums - 550 mm, garums - 30 metri. Pasažieru iekāpšana un izkāpšana pieturas punktā tiek veikta no vilciena sastāva pirmā vagona.


Menstruācija

Menstruācija ( — 'ikmēneša') jeb mēnešreize ir dabiska, periodiska dzemdes gļotādas funkcionālā slāņa (endometrija) atdalīšanās un izvade no dzemdes kopā ar asinīm. Ar menstruāciju sākas menstruālais cikls. Sievietēm menstruālais cikls ilgst vidēji 28 dienas. Asiņošana var ilgt 2 līdz 8 dienas. Menstruācijas pirmo reizi ir pubertātes vecumā (12—14 gadu vecumā), kad tiek sasniegts dzimumgatavības posms, un beidzas, kad iestājas menopauze.

Ja notikusi olšūnas apaugļošanās un ieligzdošanās, no endometrija sāk veidoties placenta un tas nenoārdās. Grūtniecības laikā menstruāciju nav. Bieži to nav arī zīdīšanas laikā.


Muskatrieksti

Muskatrieksti (Myristica) ir magnoliju rindas, muskatriekstu dzimtas ģints. Ģintī ir apvienotas aptuveni 330 sugas. Nozīmīgākā komerciālā suga ir smaržīgais muskatrieksts (Myristica fragrans). Muskatrieksti ir mūžzaļi koki, kuru izcelsmes vieta ir Moluku salas (Garšvielu salas) Indonēzijā. Mūsdienās to plaši kultivē arī Dienvidaustrumāzijā, Austrumāfrikā, Madagaskarā un Dienvidamerikā. Kā garšvielu izmanto gan muskatriekstu augļus, gan muskatriekstu žāvēto mizu (dēvē par muskatziedu). Lielās devās muskatrieksts ir toksisks.


Nepievienošanās kustība

Nepievienošanās kustība (, NAM) ir starptautiska valstu organizācija, kuras dalībvalstis nevēlas oficiāli iesaistīties kādā militārā blokā, piemēram, NATO. 2012. gadā organizācijā bija 120 dalībvalstis un 17 novērotājvalstis.

Organizāciju 1961. gadā izveidoja Belgradā, lai tās dalībvalstis varētu norādīt uz savu neitralitāti Aukstā kara laikā. Nepievienošanās kustību dibināja piecu valstu līderi — Dienvidslāvijas SFR prezidents Josips Brozs Tito, Indonēzijas prezidents Sukarno, Ēģiptes prezidents Gamāls Abdels Nāsers, Ganas prezidents Kvame Nkruma un Indijas premjerministrs Džavāharlāls Nehru. 1961. gada septembrī organizācija apvienoja jau 25 valstis.


Elva (stacija)

Elva () ir stacija Tartu—Valgas dzelzceļa līnijā Igaunijā, Tartu apriņķa Elvas pilsētā un atrodas 25,3 km attālumā no Tartu, 57,6 km attālumā no Valgas un 215,4 km attālumā no Tallinas. Elvas stacija apkalpo pasažieru vilcienu satiksmi un veic dzelzceļa kravu operācijas. Elvā pietur Valgas un Tartu (Tallinas) virzienā kursējošie dīzeļvilcieni.


Neiznīcināmie 2

"Neiznīcināmie 2" () ir 2012. gada ASV asa sižeta filma, kas ir 2010. gada filmas "Neiznīcināmie" turpinājums. Filmas režisors ir Saimons Vests, bet scenārija autori ir Silvestrs Stallone, Ričards Venks, Kens Kaufmans un Deivids Agosto.

Galveno pozitīvo tēlu, tāpat kā filmas pirmajā daļā, atveido Silvestrs Stallone, bet ļaundari — Žans Klods van Damme. Pārējās lomās filmējās Džeisons Steitems, Džets Lī, Dolfs Lundgrēns, Čaks Noriss, Terijs Krūvs, Rendijs Kutjūrs, Liams Hemsvorts, Brūss Viliss, Arnolds Švarcenegers un citi aktieri.

Filmēšana tika uzsākta 2011. gada oktobrī un turpinājās trīsarpus mēnešus, pārsvarā Bulgārijā, kā arī daļēji ASV (Ņūorleānā) un Ķīnā (Honkongā).

Filmas pirmizrāde Latvijas kinoteātros notika 2012. gada 17. augustā, vienā dienā ar pasaules pirmizrādi, bet 20. novembrī un 10. novembrī filma tiks izdota Blu-ray un DVD formātā.


Ūzedoma (pilsēta)

Ūzedoma () ir pilsēta Vācijā, Mēklenburgā-Priekšpomerānijā, Ūzedomas salas dienvidrietumos pie Pēneštromas attekas. Āmtes centrs. Pilsēta apdzīvota kopš neolīta. 1128. gada 10. jūnijā Ūzedomā augstmaņu tikšanās laikā tika pieņemts lēmums par Pomerānijas pāriešanu kristietībā. Pie pilsētas Pēnestromas vidū atrodas tehnikas piemineklis — 1933. gadā celtā, bet 1945. gadā nopostītā Karnīnes paceļamā dzelzceļa tilta (Hubbrücke Karnin) atliekas.


Gābors Betlens

Gābors Betlens (, ; dzimis 1580. gadā, miris ) bija Transilvānijas hercogs (1613—1629) un Ungārijas karalis (1620—1621). Pats būdams kalvinists, atbalstīja protestantu spēkus Eiropā Trīsdesmitgadu kara laikā.

Kļuva par Transilvānijas valdnieku 1613. gadā ar osmaņu karaspēka atbalstu. Kad imperators Ferdinands II 1618. gadā iebruka Bohēmijā, Betlens savukārt ieņēma Košici, un tika deklarēts par Ungārijas galvu un protestantisma aizstāvi, vēlāk ieņemdams lielu daļu Ungārijas. Tomēr pēc čehu sakāves Baltā Kalna kaujā 1620. gada 8. novembrī Betlemam nācās atkāpties. Tālākā Trīsdesmitgadu kara laikā, atbalstot protestantu spēkus, vēl divas reizes iebruka Augšungārijā (mūsdienu Slovākijā).


Gickova

Gickova () ir pilsēta Vācijā, Mēklenburgā-Priekšpomerānijā, uz dienvidiem no Greifsvaldes pie Pēnes upes. Pirms kristietības ieviešanas Pomerānijā Gickovā atradās slāvu templis. Viduslaikos Gickovas grāfistes (1219–1359) centrs.


Priekšpomerānijas-Rīgenes apriņķis

Priekšpomerānijas-Rīgenes apriņķis () ir apriņķis Vācijā, Mēklenburgā-Priekšpomerānijā. Apriņķis robežojas ar Mēklenburgas-Priekšpomerānijas Priekšpomerānijas-Greifsvaldes, Mēklenburgiše Zēplates un Rostokas apriņķiem.

2017. gada 31. decembrī iedzīvotāju skaits bija 225 tūkstoši.


Espens Barts Eide

Espens Barts Eide (, dzimis ) ir norvēģu politiķis, bijušais Norvēģijas aizsardzības un vēlāk ārlietu ministrs.


Fanthjeta

Fanthjeta () ir pilsēta Vjetnamas dienvidos, Biņthuonas provinces administratīvais centrs. Pilsēta ir izvietojusies vidēji 5 km platā joslā Dienvidķīnas jūras krastā, tās piekrastes garums ir 57,4 km. Tā atrodas 200 km uz rietumiem no Hošiminas. 2011. gadā iedzīvotāju skaits bija aptuveni 350 tūkstoši.

Nozīmīgākās tautsaimniecības nozares ir zvejniecība, zivju pārstrāde, naftas rūpniecība un tūrisms. Tā ir viena no Vjetnamas kūrortpilsētām.


Zeltainais retrīvers

Zeltainais retrīvers ir viena no retrīveru suņu šķirnēm, kas radīta medībām, lai atnestu medījumu, piemēram, pīles un sauszemes putnus, un tie ir ieguvuši nosaukumu "retrīvers", jo spēj atnest nesabojātu medījumu. Līdzīgi kā Labradoras retrīvers ir liela izmēra. Šī šķirne ir ieguvusi plašu popularitāti gan pasaulē, gan Latvijā. Zeltainajiem retrīveriem ir dabiska mīlestība pret ūdeni, un tie ir viegli trenējami, jo ir ļoti paklausīgi. Tā ir garspalvaina šķirne ar biezu pavilnu, kas nodrošina siltumu ārā, un akotspalvu, kas pieguļ ķermenim un atgrūž ūdeni. Zeltainie retrīveri ir labi piemēroti dzīvei piepilsētas vai pilsētas vidē. Lai arī tiem ir nepieciešams daudz āra nodarbību, tos ir jātur norobežoti no to dabiskās tieksmes klejot. Tiem daudz mainās spalva, īpaši mainoties sezonai, un tāpēc nepieciešama regulāra kopšana.

To neparastā, zīdainā, viegli viļņotā kažoka krāsa variē no gaišas krēmkrāsas līdz tumši zeltaini dzeltenai, bet ne rudai. Zeltaino retrīveru priekšteči meklējami Lielbritānijā starp gludspalvainajiem retrīveriem, tvīda spanieliem ar nelielu citu šķirņu asiņu piejaukumu. Savu pašreizējo nosaukumu šķirne ieguva 20. gadsimta 20. gados.


Samners Velss

Bendžamins Samners Velss (; dzimis , miris ) bija ASV valdības ierēdnis un Ārlietu dienesta diplomāts. Viņam bija nozīmīga loma prezidenta Franklina Rūzvelta valdībā, strādājot par valsts sekretāra vietnieku no 1937 līdz 1943. gadam.


Jānis Kols

Jānis Kols (dzimis Alūksnē) ir latviešu uzņēmējs un bijušais Latvijas Bobsleja un skeletona federācijas prezidents.

Absolvējis Alūksnes 1. vidusskolu un Rīgas Tehniskās universitātes Enerģētikas fakultāti. Laikā no 1987. līdz 1989. gadam bijis galvenā inženiera vietnieks uzņēmumā "Rīgas Mehanizētā kolonna", vēlāk bijis uzņēmuma LATESA Vācijas filiāles vadītājs (1989—1991). Bijis uzņēmuma "Latvijas energoceltnieks" (LEC) īpašnieks (no 1992. gada), kuru 2007. gadā pārdeva. Pašreiz ir SIA "Woltec" akcionārs un padomes loceklis.

2006. gada maijā J. Kols tika ievēlēts par Latvijas Bobsleja un skeletona federācijas prezidentu. 2012. gada septembrī viņš tika nominēts Latvijas Olimpiskās komitejas prezidenta amatam, taču vēlēšanās zaudēja tobrīdējam LOK prezidentam Aldonam Vrubļevskim. No 2013. līdz 2014. gadam bija Latvijas Republikas izglītības un zinātnes ministra padomnieks sporta jautājumos. No 2016. līdz 2018. gadam bijis Latvijas Republikas Kultūras ministra padomnieks. Ir Latvijas Olimpiskās komitejas izpildkomitejas loceklis.

Vēl pirms amata termiņa beigām Jānis Kols atzina, ka uz prezidenta vietu federācijā 2022. gadā vairs nekandidēs. Viņš atzinīgi vērtēja paveikto, kamēr ieņēma attiecīgo amatu, izceļot, ka 16 gadu laikā bobslejā vien tika izcīnītas 152 medaļas. 2022. gada augustā Latvijas Bobsleja un skeletona federācijas prezidenta amatā tika ievēlēts Rīgas brīvostas pārvaldnieks Ansis Zeltiņš.

J. Kola dēls Rihards Kols darbojas politikā un ir ievēlēts 12., 13. un 14. Saeimas sasaukumā no Nacionālās apvienības.


Valdemāra Baumaņa kauss

Valdemāra Baumaņa kauss tiek pasniegts gada labākajam Latvijas jaunajam basketbolistam. Balva tiek piešķirta kopš 1994. gada un tā ir nosaukta Valdemāra Baumaņa vārdā. Balvas ieguvējus katru gadu nosaka komisija, kuras sastāvā ir seši—astoņi cilvēki.


Dzīvnieku migrācija

Migrācija ir dzīvu organismu pārvietošanās no viena bioma uz citu. Vairumā gadījumu organismi migrē, izvairoties no lokāla pārtikas trūkuma, ko izraisa nelabvēlīgi ārējie un iekšējie apstākļi vai pārapdzīvotība. Daudzu sugu dzīvnieki, piemēram, vairāku sugu zivis, migrē uz noteiktām vietām, lai pārotos.


Iedzīvotāju migrācija

Migrācija attiecībā uz cilvēkiem ir to pārvietošanās, piemēram, pārcelšanās no vienas vietas uz citu.

Cilvēkus, kas migrē, sauc par migrantiem.

Saskaņā ar ANO Ekonomikas un sociālo lietu departamenta 2013. gada 11. septembrī publicēto ziņojumu migrantu skaits pasaulē bija 232 miljoni jeb 3,2 % no pasaules iedzīvotāju skaita.


Bleins Andersons

Bleins Andersons () ir izdomāts tēls amerikāņu televīzijas seriālā "Radīti skatuvei" (Glee). Viņu attēlo aktieris Derens Kriss. Pirmoreiz televīzijā B. Andersons parādījās seriāla otrās sezonas sestajā sērijā Never Been Kissed . Viņu izveidoja un tālāk attīstīja "Radīti skatuvei" veidotāji Raiens Mērfijs, Breds Falčuks un Jans Brennans.

Sākumā B. Andersons bija Daltonas akadēmijas skolēns un tās ansambļa "Ķauķi" (Viljama Makinlija skolas ansambļa "Jaunais virziens" konkurenti dažādās reģionālajās un cita līmeņa sacensībās) līderis, taču vēlāk viņš pāriet uz Viljama Makinlija skolu un pievienojas "Jaunajam virzienam". Seriāla ceturtajā sezonā (izlaiduma gads) viņš kļuva par skolas skolēnu padomes prezidentu. Viņš ir viens no nedaudzajiem seriāla tēliem, kas ir gejs. Viņš kļuva par Kērta Hammela atbalstītāju "Ķauķu" ansamblī un vēlāk ar viņu uzsāka romantiskas attiecības. Kērta un Bleina attiecības kritiķi ir pozitīvi novērtējuši, New York Post reportieris viņus ir nosaucis par "vienu no tūkstošgades visvairāk iemīļotākajiem TV pāriem".


Deivisa krasts

Deivisa krasts () vai Pālmera krasts () ir Antarktīdas piekrastes daļa Greiema Zemes ziemeļos. Stiepjas no Šterneka raga dienvidrietumos līdz Čellmana ragam ziemeļaustrumos. Dienvidrietumos robežojas ar Danko krastu, ziemeļaustrumos — ar Triniti pussalu. Krasta kopējais garums ir ap . Krasta līnija mēreni izrobota, austrumu daļā Lančestera un Šarko līči. Orleānas šaurums krastu šķir no Triniti un Taueras salām.

Krastu pirmais ieraudzījis brits Edvards Brensfīlds 1820. gada janvārī. Pētījis amerikāņu roņu mednieks Džons Deiviss 1821. gada februārī, kā vārdā krasts vēlāk nosaukts. Tagadējā Deivisa krasta reģions dažādos laikos saukts par Pālmera Zemi, Triniti Zemi, Klerensa Zemi (par godu hercogam Klerensam), Triniti krastu, Prezidenta Gonsalesa Videlas krastu. Tagadējo nosaukumu piešķīrusi krastam ASV Antarktikas nosaukumu pārraudzības komisija par godu Džonam Deivisam, pirmajam cilvēkam, kas izkāpis krastā Antarktīdas pussalā.


ASV Armija

ASV Armija jeb Savienoto Valstu Armija () ir viena no piecām ASV Bruņoto spēku daļām un viens no septiņiem uniformas valkājošajiem ASV dienestiem. Tā ir galvenā bruņoto spēku daļa, kas atbild par sauszemes militārajām operācijām. Šī ir lielākā un vecākā ASV bruņoto spēku daļa. ASV Armiju izveidoja . 2023. gadā ASV Armijai bija 452 689 cilvēku liels aktīvais personāls.


Olšūna

Olšūna ir haploīda sievišķā dzimumšūna dzīvniekiem, augiem un daudzām aļģēm. No apaugļotas olšūnas veidojas jauns organisms. Olšūnas citoplazmā atrodas dažādas uzturvielas, kas nepieciešamas jaunā organisma sākotnējai attīstībai. Olšūnas ooģenēzes procesā veidojas olnīcās, sēklotnēs un oogonijos.

Cilvēkiem olšūna ir viena no lielākajām šūnām; tās diametrs ir aptuveni 200 μm.


Tramplīni

Tramplīni ir latviešu indīpopa grupa, izveidojusies Liepājā, transformējoties Liepājas Lietišķās mākslas skolas studentu grupai "Palmolive". Tā bāzējas Rīgā.

Grupas sastāvs laika gaitā ir dažādojies. "Švīkās" ģitāru spēlē Jānis Barlo, basģitāru – Uldis Kozlovskis, dzied un taustiņus spēlē Anete Kozlovska, dzied un ģitāru spēlē Jānis Birznieks, par perkusijām, piebalsīm atbildīgs Aigars Celms, bet pie bungām – Krists Solovejs.


Pārtikas piedevas

Pārtikas piedevas ir dabīgas vai mākslīgas izcelsmes ķīmiskās vielas, ko neatkarīgi no to uzturvērtības parasti nelieto uzturā atsevišķi kā pārtiku vai raksturīgas uztura sastāvdaļas, bet apzināti pievieno pārtikai apstrādes, pārstrādes, ražošanas, iesaiņošanas, uzglabāšanas vai pārvadāšanas laikā, minētajām vielām vai to blakusproduktiem kļūstot par pārtikas produktu sastāvdaļu.


Čellmana rags

Čellmana rags (, , ) ir zemesrags Greiema Zemes ziemeļu piekrastē Antarktīdā. Izvietojies pie Šarko līča austrumu ieejas. Atdala Deivisa krastu rietumos no Triniti pussalas austrumos.

Zemesragu 1902. gada novembrī—decembrī atklāja zviedru antarktiskā ekspedīcija Oto Nordenšelda vadībā un nosauca, domājams, par godu zviedru botāniķim Fransam Reinholdam Čellmanam, kurš pavadījis Nordenšeldu vairākās tā arktiskajās ekspedīcijās.


Origami

Origami (, orikami — 'papīra locīšana') ir mākslas veids, kurā no papīra tiek izlocīti dažādi priekšmeti. Parasti tiek izmantotas kvadrātiskas papīra loksnes. Mērķis ir iegūt estētiski skaistas figūras. Origami radās 17. gadsimtā Japānā, ārpus Japānas popularitāti ieguva 19. gadsimta vidū. Tiklīdz vairs nenotiek tikai papīra locīšana, bet arī tā griešana, tad tas ir kirigami. Iespējams, vislabāk zināmais origami modelis ir papīra dzērve.


Lāslo I Ārpāds

Svētais Lāslo I (, ; dzimis ap 1045. gadu, miris ) bija Ungārijas karalis no 1077. gada līdz savai nāvei.

Bija Ungārijas karaļa Bēlas I otrais dēls. Piedzima, kad tēvs atradās trimdā Polijā. Atgriezās Ungārijā 1048. gadā, kad tēvs no brāļa Andrāša I ieguva savu karalistes trešdaļu (Tercia pars Regni). 1060. gadā tēvs ar poļu atbalstu ieguva Ungārijas troni. 1063. gada 11. septembrī Bēla I mira, un par karali ar vācu atbalstu kļuva Šalamons. Pārrunu rezultātā Lāslo un viņa brāļi Gēza I un Lamperts atkal ieguva trešdaļu valsts. 1074. gada 14. martā Moģorodas kaujā brāļi sakāva Salamonu I un par Ungārijas karali kļuva Gēza I, bet pēc brāļa nāves 1077. gada 25. aprīlī par karali kļuva Lāslo I.

Valdīšanas laikā Lāslo I nostiprināja valsti. Pēc Horvātijas karaļa Stepana II nāves pieteica pretenzijas uz troni un iekļāva Horvātiju savā valstī.


1997. gada Rīgas domes vēlēšanas

1997. gada Rīgas domes vēlēšanas notika 1997. gada Latvijas pašvaldību vēlēšanās. Vēlēšanās Rīgas domē tika ievēlēti 60 deputāti, tādējādi padarot Rīgas domi par lielāko Latvijā. Vēlēšanās piedalījās 19 kandidātu saraksti, kas veidoti no 821 kandidātiem. Rīgā vēlēšanas notika 150 iecirkņos.

Vēlēšanās visvairāk balsu ieguva Latvijas Sociāldemokrātiskā strādnieku partija (18,34%), bet kopā pilsētas domē iekļuva 17 saraksti. Rīgas domes vēlēšanās piedalījās 169 639 vēlētāji jeb 49,58% no balsstiesīgajiem. Savu balsi par kādu no sarakstiem atdeva 166 365 vēlētāji.


Grimmene

Grimmene () ir pilsēta Vācijā, Mēklenburgā-Priekšpomerānijā uz dienvidiem no Štrālzundes pie Trēbeles upes. Saglabājusies ķieģeļu gotikas arhitektūra.

Rakstos pirmoreiz minēta 1267. gadā. No 1325. gada — Pomerānijas hercogistes sastāvā. Pēc Trīsdesmitgadu kara — Zviedru Pomerānijā, no 1815. gada — Prūsijā, vēlāk — Vācijā. 1963. gadā Grimmenes apkaimē tika atrastas emauzaura atliekas.


1989. gada UCI šosejas riteņbraukšanas Pasaules kauss

1989. gada UCI šosejas riteņbraukšanas Pasaules kauss bija pirmā UCI Pasaules kausa sezona. Sacensību kopvērtējumā uzvarēja Īrijas pārstāvis Šons Kellijs no komandas.


Eudžēnio Montāle

Eudžēnio Montāle (; dzimis , miris ) bija itāļu dzejnieks, prozas autors, redaktors, tulkotājs. Viņš ir viens no 20. gadsimta vidus itāļu labākajiem rakstniekiem. 1975. gadā saņēmis Nobela prēmiju literatūrā.


Kovalentā saite

Kovalentā saite ( — 'kopīgs', valens — 'stiprs'), saukta arī par homeopolāro saiti ir ķīmiskās saites veids, kura rodas, apvienojoties reaģējošo atomu diviem valences elektronu mākoņiem. Kovalenti saistītiem atomiem elektronu pāris ir kopīgs.

Kovalento saišu aprakstīšanai izmanto galvenokārt divas metodes — valences saišu metodi un molekulāro orbitāļu metodi.


2012.—2013. gada NHL lokauts

2012.—2013. gada NHL lokauts bija Nacionālās hokeja līgas lokauts, kas sākās , saistību zaudējot iepriekš parakstītajam līgas vadības un līgas spēlētāju asociācijas kolektīvajam līgumam. Lokauts tika pārtraukts .

Klubu īpašnieki sākotnēji vēlējās samazināt spēlētāju ienākumus līdz 57 procentiem no kluba kopējiem ieņēmumiem, ierobežot atļautos līgumu garumus, likvidēt algu arbitrāžas tiesu un mainīt brīvo aģentu noteikumus.

Sākotnēji spēlētājiem tika piedāvāts saņemt 46 procentus no kluba kopējiem ieņēmumiem, taču šo priekšlikumu spēlētāju asociācija noraidīja. 16. oktobrī Gērijs Betmens piedāvāja ienākumus dalīt uz pusēm, taču uz to spēlētāju asociācija atbildēja ar trim priekšlikumiem no savas puses.


Pēdu (stacija)

Pēdu () ir pieturas punkts Tartu—Valgas dzelzceļa līnijā Igaunijā, Tartu apriņķa Elvas pilsētā un atrodas 23,1 km attālumā no Tartu, 59,8 km attālumā no Valgas un 213,2 km attālumā no Tallinas. Pēdu pietur Valgas un Tartu (Tallinas) virzienā kursējošie pasažieru dīzeļvilcieni.

Pēdu pieturas punkts tika izbūvēts 1925. gadā līdz ar zemes iemērīšanu Tartu ārpilsētas vasarnīcu rajona celtniecībai. Pēdu pieturas punktā tika uzcelts neliels vaļējs koka pasažieru uzgaidāmais paviljons.

2011. gadā projekta "Reisiplatvormide viimine eurokõrgusele" ietvaros ar Eiropas Savienības Struktūrfondu līdzfinansējumu tika izbūvēta jauna, Eiropas standarta pasažieru platforma. Platformas augstums - 550 mm, garums - 100 metri.


Aleksandrs Obižajevs

Aleksandrs Obižajevs (dzimis Saulkrastos) ir bijušais Latvijas vieglatlēts, startējis kārtslēkšanas sacensībās, pašlaik — vieglatlētikas treneris. A. Obižajeva 1987. gadā sasniegtais rezultāts 5,80 m joprojām ir Latvijas rekords.

Piedalījies divās Olimpiskajās spēlēs (, ). 1992. gadā Barselonā viņš nepārvarēja sākumaugstumu (5,50 m), savukārt pēc četriem gadiem Atlantā izcīnīja 27. vietu ar 5,40 metriem. 1987. gadā izcīnījis 9. vietu Pasaules čempionātā. Padomju laikos kļuvis par PSRS čempionu, PSRS kausa ieguvēju telpās un vairākkārtēju Latvijas PSR čempionu. Maskavā uzstādīja Eiropas rekordu telpās — 5,74 m. 1983. gada Eiropas čempionātā telpās izcīnījis sudraba medaļu ar rezultātu 5,60 m. Vairākas reizes uzvarējis arī Latvijas čempionātā, kā arī vairākkārt labojis Latvijas rekordu — viņa personiskais rekords 5,80 (1987) ir arī pašreizējais Latvijas rekords. Pēc sportista karjeras beigām sācis trenera karjeru.

A. Obižajevs ir trenējis abas savas meitas. Ritas Obižajevas labākais rezultāts ir 3,95 m, bet jaunākās māsas Kristas Obižajevas pašreizējais Latvijas rekords ir 4,20 m.

2010. gadā A. Obižajevs kandidēja 10. Saeimas vēlēšanās no partijas "Ražots Latvijā" saraksta, taču netika ievēlēts.


Oleksijs Poņikarovskis

Oleksijs Poņikarovskis (Олексій Понікаровський; dzimis 1980. gada 9. aprīlī) ir bijušais ukraiņu hokejists, kreisās malas uzbrucējs. Kopš 2016. gada Poņikarovskis pārstāvēja Kontinentālās hokeja līgas vienību Kuņluņas "Red Star", bet jau pēc diviem gadiem (2018) beidza spēlētāja karjeru.


HC Kladno

HC Kladno ir hokeja komanda, kas bāzēta Kladno, Čehijā, un spēlē Čehijas Ekstralīgā. Komanda dibināta 1924. gadā. Tā pastāvēšanas laikā klubs ir izcīnījis sešus Čehoslovākijas čempiones titulus, 2003. gadā izcīnījis arī Čehijas Ekstralīgas čempiones titulu.

2002.—03. gada sezonā, kā arī no 2014. līdz 2019. gadam komanda spēlēja Čehijas 1. līgā.

Kladno sistēmā uzauguši daudzi ievērojami čehu spēlētāji - Jaromīrs Jāgrs, Patriks Eliāšs, Tomāšs Vokouns, Mareks Židlickis, Tomāšs Plekanecs, Tomāšs un Františeks Kaberle, Ladislavs Kons, Františeks Pospīšils un daudzi citi.

2013.—14. gada sezonu komandas rindās aizvadīja Lauris Bajaruns, savukārt 2012.—13. gada sezonā vairākas spēles Kladno sastāvā aizvadīja arī Koba Jass.


Aleksandrs Johans Stenders

Aleksandrs Johans Stenders, (Alexander Johann Stender) saukts par Jauno Stenderu (dzimis 1744. gada 4. novembrī, miris 1819. gada 20. novembrī), bija luterāņu teologs un apgaismotājs, Sēlpils pilskunga tiesas prāvests (no 1787), Sēlpils un Sunākstes mācītājs (1796—1819), Gotharda Frīdriha Stendera (Vecā Stendera) dēls. Sastādīja vācu valodas vārdnīcu latviešiem (izdota 1820).


Teravere (stacija)

Teravere () ir pieturas punkts Tartu—Valgas dzelzceļa līnijā Igaunijā, Tartu apriņķa Neo pagasta Teraverē un atrodas 19,8 km attālumā no Tartu, 69,4 km attālumā no Valgas un 209,9 km attālumā no Tallinas. Teraverē pietur Valgas un Tartu (Tallinas) virzienā kursējošie pasažieru dīzeļvilcieni.

2011. gadā projekta "Reisiplatvormide viimine eurokõrgusele" ietvaros ar Eiropas Savienības Struktūrfondu līdzfinansējumu tika izbūvēta jauna, Eiropas standarta pasažieru platforma. Platformas augstums - 550 mm, garums - 100 metri.


Baiba Broka (aktrise)

Baiba Broka (dzimusi Rīgā) ir latviešu teātra un kino aktrise. Ieguvusi gan Spēlmaņu nakts, gan Lielā Kristapa balvas kā labākā aktrise.


Maoisms

Maoisms () jeb oficiāli — Mao Dzeduna domas (毛泽东思想) ir marksisma-ļeņinisma paveids, ko 20. gadsimta piecdesmitajos un sešdesmitajos gados radīja Ķīnas Komunistiskās partijas vadītājs Mao Dzeduns, marksisma-ļeņinisma ideoloģiju pielāgojot Ķīnas apstākļiem. Maoisms ir Ķīnas Komunistiskajā partijās vadošā politiskā un militārā ideoloģija.

Maoisms uzskata zemniecību, mazāk darbaļaužu šķiru, kā revolucionāru spēku, kas spējot pārveidot kapitālistisku sabiedrību sociālismā. Uzskatot, ka "visi politiskie spēki rodas šautenes stobrā", maoistu organizācijas aizstāv Mao ideoloģiju par Pilsoņu karu — mobilizējot lielas lauku iedzīvotāju masas, tiek radīta sacelšanās pret pastāvošo iekārtu un sākas partizānu karš.

Maoismu var attiecināt arī uz vienlīdzību, kas bija redzama Mao ēras laikā, pretēji Dena Sjaopina brīvā tirgus ideoloģijai; kā maoistu paradumu, daži izvirza arī personības kultu un politisku lozungu lietošanu. 1978. gadā Ķīnā maoisms krita nežēlastībā. Dens Sjaopins pārkārtoja un ieturēja atvērtas ekonomikas politikas kursu, un ieveda valstī kapitālistisko valstu tirgus noteikumus. Līdzgaitnieki maoisti kritizē sociālo nevienlīdzību valstī, ko izraisījusi kapitālistu un "revizionistisku uzskatu paudēju" Komunistiskā partija.

Mūsdienās dažās zemēs, sevišķi trešās attīstības valstīs, pastāv ievērojamas maoistu organizācijas un bruņotas grupas. Nozīmīgākās no tām ir Peru ("Gaišais ceļš") un Indijas maoistu partijas, kā arī Nepālas Komunistiskā partija — šajā valstī tiek uzturēti demokrātiski procesi.


Šarko līcis

Šarko līcis (, , ) ir ap plats un līdz garš līcis Deivisa krastā Antarktīdā. Līcis izvietojies Antarktīdas pussala ziemeļos starp Vitla pussalu un Čellmana ragu.

Līci 1902. gadā nokartēja zviedra Oto Nordenšelda ekspedīcija un nosauca to par godu franču Antarktikas pētniekam Žanam Batistam Šarko, kurš tajā laikā gatavojās savai pirmajai antarktiskajai ekspedīcijai.


Lajošs Košuts

Lajošs Košuts (; dzimis , miris ) bija ungāru jurists, žurnālists un politiķis. Viens no Ungārijas 1848. gada revolūcijas līderiem. Viņa vadībā Ungārijā īstenoja reformas, tomēr Košuts neatzina citu Ungārijā dzīvojošo tautu, piemēram,slovāku tiesības.


Neo (stacija)

Neo () ir stacija Tartu—Valgas dzelzceļa līnijā Igaunijā, Tartu apriņķa Neo pagasta Neo ciemā un atrodas 15,3 km attālumā no Tartu, 73,9 km attālumā no Valgas un 205,4 km attālumā no Tallinas. Neo pietur Valgas un Tartu (Tallinas) virzienā kursējošie pasažieru dīzeļvilcieni.

1889. gadā izbūvētajā Rīgas--Pleskavas dzelzceļa līnijas atzarā Valga--Tartu mūsdienu Neo teritorijā, agrāk Nigenā ()() tika izveidots dzelzceļa izmaiņas punkts, kas vēlāk ieguva stacijas statusu.

Pašreizējā Neo stacijas ēka celta 1980. gados pēc tipveida dzelzceļa projekta. Identiska ēka šajā pašā laika posmā tika uzcelta arī Paluperā. Neo stacijas ēka ir vienstāva mūra celtne ar augstu četrslīpes jumtu un masīvu jumta izbūvi. Ēkas celtniecībā izmantoti baltie silikātķieģeļi un sarkanie keramikas ķieģeļi. Ēkas arhitektūra robusta, formas lakoniskas.

2010. gadā projekta "Reisiplatvormide viimine eurokõrgusele" ietvaros ar Eiropas Savienības Struktūrfondu līdzfinansējumu tika izbūvēta jauna, Eiropas standarta starpceļu pasažieru platforma. Platformas augstums – 550 mm, garums – 100 metri.


Putbusa

Putbusa () ir kūrortpilsēta Vācijā, Mēklenburgā-Priekšpomerānijā, Rīgenes salā pie Greifsvaldes līča. Tūrisma centrs. Saukta arī par Balto pilsētu (Weiße Stadt) vai Rožu pilsētu (Rosenstadt). Tūristu ērtībām starp Putbusu un Gēreni Rigenes galējos austrumos kursē šaursliežu dzelzceļš (Rügensche Bäderbahn). Notiek tradicionāli mūzikas festivāli.

Pilsētu 1810. gadā dibinājis Putbusas firsts Vilhelms Malte I kā savu rezidences pilsētu. Centrs izbūvēts klasicisma stilā. Tika uzbūvēta pils (nojaukta 20. gadsimta vidū), teātris, oranžērijas, staļļi, baznīca un tamlīdzīgi. Putbusas pilsētas centrs tika izveidots kā liels, ovāls laukums. Pilsētas piejūras rajons - Lauterbaha, kļuva par vienu no vecākajiem Vācijas kūrortiem.

Putbusa ir lingvista Bertolda Delbrika (Berthold Delbrück, 1842-1922) dzimtā pilsēta.


Ropka (stacija)

Ropka () ir stacija Tartu—Valgas dzelzceļa līnijā Igaunijā, Tartu apriņķa Ilenurmes pagastā un atrodas 9 km attālumā no Tartu, 80,2 km attālumā no Valgas un 199,1 km attālumā no Tallinas. Ropkā pietur Valgas un Tartu (Tallinas) virzienā kursējošie pasažieru dīzeļvilcieni.

Pašreizējā Ropkas stacijas ēka celta 1980. gados pēc tipveida dzelzceļa projekta. Tā ir vienstāva mūra celtne ar augstu piramidālas formas jumtu un piebūvi - segtu āra paviljonu - pasažieru uzgaidāmo telpu. Ēkas celtniecībā izmantoti baltie silikātķieģeļi un sarkanie keramikas ķieģeļi.

2010. gadā projekta "Reisiplatvormide viimine eurokõrgusele" ietvaros ar Eiropas Savienības Struktūrfondu līdzfinansējumu tika izbūvēta jauna, Eiropas standarta starpceļu pasažieru platforma. Platformas augstums - 550 mm, garums - 100 metri.


Ārdla (stacija)

Ārdla () ir pieturas punkts Tartu—Valgas dzelzceļa līnijā Igaunijā, Tartu pilsētas robežās un atrodas 2 km attālumā no Tartu stacijas, 87,2 km attālumā no Valgas un 192,1 km attālumā no Tallinas. Ārdlā pietur Valgas un Tartu (Tallinas) virzienā kursējošie pasažieru dīzeļvilcieni.

Ārdlas pieturas punkts atrodas dzelzceļa līniju mezgla punktā, uz ziemeļiem no Ārdlas saslēdzas Tartu—Valgas un Tartu—Koidulas dzelzceļu līnijas.


Jideons Stolberjs

Andešs Jideons Toms Stolberjs (; dzimis Gēteborgā, Zviedrijā, miris Ļeņingradā, Padomju Savienībā, tagad Krievija, apglabāts Gēteborgā) bija Zviedrijas starptautiskais lielmeistars šahā (1950).


Gaisa pūķis

Gaisa pūķis ir atsaitē piesiets lidaparāts, kuru debesīs paceļ gaisa plūsmas, kas pūš attiecībā pret pūķi noteiktā leņķī, radot cēlējspēku. Vispiemērotākais laiks pūķu pacelšanai ir vējainās dienās. Parasti tie tiek izmantoti brīvā laika aizpildīšanai. Retos gadījumos tie tiek izmantoti arī zinātniskajā darbā, piemēram, mērinstrumentu pacelšanai gaisā vai pat zibens notveršanai, kas ir ļoti bīstami. Lielākus gaisa pūķu modeļus izmanto arī sporta aktivitātēs, piemēram, kaitbordā. Daudzviet pasaulē ik gadu notiek gaisa pūķu festivāli.

Gaisa pūķus izgudroja ķīnieši aptuveni pirms 2800 gadiem.


Auri

Auri ir ciems Dobeles novada Auru pagastā, pagasta centrs. Izvietojies pagasta dienviddaļā pie autoceļa P103 no novada domes Dobelē un no Rīgas.

Apdzīvotā vieta izveidojusies pie Auru pagasta valdes. Izaugusi padomju gados kā ciema padomes un padomju saimniecības ciemats. Auros atrodas pagasta pārvalde, bērnudārzs «Auriņš», sporta laukums, veikals, ģimenes ārsta prakse.


Ķirpēni

Ķirpēni (no 2004. līdz 2012. gadam Kroņauce) ir ciems Dobeles novada Auru pagastā. Izvietojies pagasta dienvidos Ālaves upes krastos pie autoceļa P103 no pagasta centra Auriem, no novada domes Dobelē un no Rīgas.

Apdzīvotā vieta izveidojusies padomju laikā pie Ķirpēnu mājām kā padomju saimniecības «Kroņauce» ciemats.


Ūdensceļu satiksme Rīgā

Ūdensceļu satiksme Rīgā vēsturiski bija nozīmīgs sabieriskā transporta veids Rīgā. Ūdens transporta satiksme tika organizēta Daugavā, Ķīšezerā, Juglas ezerā un citos Rīgas teritoriālajos ūdeņos. Sākotnēji satiksmi nodrošināja liellaivas un pārcēlāji, bet vēlāk tvaikoņi un upju tramvaji. Regulāra upju kuģīšu satiksme pastāvēja no 1853. gada līdz 1990. gadam. Vēlāk satiksme pa Rīgas ūdensceļiem organizēta kā izklaides braucieni un zaudējusi nozīmi kā sabiedriskā transporta veids.


Tartu (stacija)

Tartu () ir dzelzceļa mezgla stacija Igaunijā, Tartu pilsētā un tajā saslēdzas trīs dzelzceļa līnijas: Tapa-Tartu, Tartu-Koidula (valsts robeža) un Tartu-Valga (valsts robeža). Tartu stacija atrodas 190,1 km attālumā no Tallinas centrālās dzelzceļa stacijas, 92,7 km attālumā no Koidulas stacijas un 82,9 km attālumā no Valgas stacijas. Tartu stacijā pietur, vai ir galapunkts Koidulas, Valgas, Jegevas un Tallinas virziena pasažieru dīzeļvilcieniem. Tartu stacijā ir 11 sliežu ceļi, viena malas un viena starpceļu pasažieru platforma (260 un 151 metru garas). Tartu stacija ir nozīmīgs pasažieru un kravu tranzīta mezgla punkts. Tartu stacija sevī ietver stacijas ēku, sliežu ceļus, platformas, saimniecības ēkas, kā arī ritošā sastāva depo.


Aleksandrs Suvorovs

Aleksandrs Suvorovs (; dzimis , miris ) bija krievu karavadonis un militārais teorētiķis, ģenerālisimuss. Neesot zaudējis nevienā no vairāk nekā 60 kaujām, kurās komandējis karaspēku.


Vikipēdija vācu valodā

Vikipēdija vācu valodā () ir bezmaksas tīmekļa enciklopēdijas Vikipēdijas vācu valodas versija. Tā darbojas kopš 2001. gada 16. marta, tādējādi tā ir otra vecākā Vikipēdija. 2012. gada septembrī rakstu skaits tajā pārsniedza 1,463 miljonus, bet 2020. gada janvārī 2,389 miljonus, tādējādi tā ir trešā lielākā Vikipēdija pēc Vikipēdijas angļu valodā un Vikipēdijas zviedru valodā. Pilnīgākajiem un kvalitatīvākajiem rakstiem tiek piešķirts vērtīga vai laba raksta statuss. 2011. gada novembrī šī kļuva par otro Vikipēdiju, kurās labojumu skaits pārsniedz 100 miljonus.


Mangroves

Mangroves ir augāja veids, kurā ietilpst dažādu koku un krūmu sugas, kas aug sālsūdens piekrastē tropu un subtropu joslās galvenokārt starp 25° Z un 25° D paralēlēm. Pie mangrovēm pieskaita 55 koku un krūmu sugas. Pēc citu ekologu domām, ir pat 72 sugas (tas ir atkarīgs no iedalījuma sugās un pasugās). Tiek lēsts ka 2000. gadā mangrovju mežu kopējā platība pasaulē (118 valstīs un teritorijās) bija km².


Jefims Bogoļubovs

Jefims Bogoļubovs (; dzimis Stanislavčikas ciemā, Vinnicas apgabalā, Krievijas impērijā, tagad Ukraina, miris Tribergā, Vācijā) bija Krievijas un Vācijas starptautiskais lielmeistars šahā (1951), kurš ir divas reizes spēlējis ar Aleksandru Aļehinu mačos par pasaules šaha čempiona nosaukumu.


Freaks and Geeks

Freaks and Geeks ir ASV televīzijas seriāls, kas tika raidīts no 1999. līdz 2000. gadam. To radīja NBC, un tā veidotāji ir Pols Feigs un Džads Apatovs. Kopumā seriālam tika uzfilmētas 18 sērijas, bet tas tika atcelts, kad tika izrādītas vien 12 sērijas.

Pēc skatītāju sarīkotas kampaņas NBC parādīja vēl 3 sērijas 2000. gada jūlijā, bet atlikušās 3 sērijas tika izrādītas 2000. gada septembrī kabeļtelevīzijā Fox Family Channel, kad tas nopirka raidīšanas tiesības. Pilna Freaks and Geeks sezona tika vēlāk izlaista DVD formātā.

Freaks and Geeks parādījās žurnāla Time 100 visu laiku labāko seriālu sarakstā 2007. gadā un tika ierindots 3. vietā starp 2000. gadu labākajiem televīzijas seriāliem. 2008. gadā Entertainment Weekly to ierindoja 13. vietā starp labākajiem pēdējo 25 gadu laikā uzņemtajiem seriāliem.


Enejs

Enejs (, Aineías, ) grieķu un romiešu mitoloģijā ir viens no Trojas kara varoņiem, prinča Anhīsa un dievietes Afrodītes dēls. Viņš ir pieminēts sengrieķu dzejnieka Homēra eposā "Iliāda", savukārt romiešu dzejnieks Vergīlijs ir uzrakstījis liroepikas darbu "Eneīda", kurā aprakstīja kā Enejs nonāca no Trojas mūsdienu Itālijā un kā trojieši uzvarēja latīņus.


Tabivere (stacija)

Tabivere () ir stacija Tapas—Tartu dzelzceļa līnijā Igaunijā, Jegevas apriņķa Tabiveres pagastā un atrodas 21,8 km attālumā no Tartu, 90,7 km attālumā no Tapas un 168,3 km attālumā no Tallinas. Tabiveres stacija apkalpo pasažieru vilcienu satiksmi un veic dzelzceļa kravu operācijas. Tabiverē pietur Tapas (Tallinas) un Tartu (Koidulas un Valgas) virzienā kursējošie dīzeļvilcieni.


Lielbērze

Lielbērze ir ciems Dobeles novada Auru pagastā. Izvietojies pagasta ziemeļdaļā Bērzes labajā krastā pie autoceļa P97 no pagasta centra Auriem, no novada domes Dobelē un no Rīgas.

Apdzīvotā vieta izveidojusies ap Lielbērzes muižas (Groß-Bersen) centru, kurā 1935. gadā Rīgas pilsētas aizgādības valde ierīkoja nespējnieku sanatoriju tuberkulozes slimniekiem. Vēlākos gados tā pārveidota par tuberkulozes slimnīcu, kas slēgta 2009. gadā. Kopš 2010. gada 1. aprīļa bijušajās slimnīcas telpās darbojas Valsts sociālās aprūpes centra «Zemgale» filiāle «Īle», kas sniedz pakalpojumus personām ar smagiem garīga rakstura traucējumiem no 18 gadu vecuma, pirmās un otrās grupas invalīdiem.

Vietējas nozīmes arhitektūras piemineklis ir Lielbērzes kapsētas (Barona kapu) kapliča, kapos apglabāts ģenerālis Ādams Johans fon Fītinghofs, dabas piemineklis — Lielbērzes parks.


Rēzeknes vēsture

Rēzeknes vēsture rakstos ir izsekojama līdz 1285. gadam, kad Livonijas ordenis bijušajā Jersikas ķēniņvalsts pilskalnā uzcēla Rozitenes (Rositten) mūra pili, kas gandrīz 300 gadus bija ordeņa fogtejas centrs pie Novgorodas valsts, vēlāk Krievijas caristes robežām. Pilsētas tiesības ieguva 1773. gadā. 1836. gadā caur Rēzekni izbūvēja Pēterburgas—Varšavas šoseju, bet 1860. gadā Pēterburgas—Varšavas dzelzceļa līniju. 1917. gada 9.-10. maijā Rēzeknē notika Pirmais Latgales latviešu kongress, kas lēma par Latgales atkalapvienošanu ar citiem Latvijas kultūrvēsturiskajiem novadiem. Pēc Rīgas zaudēšanas 1919. gada 22. maijā Rēzekne kādu laiku bija LSPR galvaspilsēta. Rēzeknes atbrīvošanas operācijas rezultātā 1920. gadā Rēzekne kļuva par Latvijas Republikas Latgales kultūras un izglītības centru. Otrā pasaules kara laikā 1944. gada jūlijā Rēzekni gandrīz pilnībā nopostīja, pēc tam atjaunoja kā Latgales rūpniecības centru.


Bernāti

Bernāti ir apdzīvota vieta Dienvidkurzemes novada Nīcas pagastā 15 kilometrus uz dienvidiem no Liepājas pie autoceļa A11 (Liepāja — Lietuvas robeža (Rucava)) un Baltijas jūras. Bernātos un apkaimē ir ap desmit viesu namu un kempings.

Līdzās Bernātiem atrodas īpaši aizsargājamā dabas teritorija Bernātu dabas parks, kas ir vaļņveida kāpu teritorija, kas veidojusies pirms apmēram 7,5 - 2,8 tūkstošiem gadu, apaugusi ar priežu mežu. Dabas parkā atrodas viena no Latvijas augstākajām kāpām - 37 metrus augstais Pūsēnu kalns. Parka teritorijā, Latvijas vistālākajā sauszemes rietumu punktā, uzstādīts piemineklis "Zaļais stars" (uzstādīts 1998. gadā, tēlnieks Vilnis Titāns). Parka teritorijā atrodas piemiņas akmens Latvijas Valsts prezidentam Jānim Čakstem (1926. gads) ar tajā iekaltajiem prezidenta vārdiem "Šeit jābūt kūrortam!".


Kerkna (stacija)

Kerkna () ir stacija Tapas—Tartu dzelzceļa līnijā Igaunijā, Tartu apriņķa Tartu pagastā un atrodas 11,2 km attālumā no Tartu, 101,3 km attālumā no Tapas un 178,9 km attālumā no Tallinas. Kerknas stacija apkalpo pasažieru vilcienu satiksmi un veic dzelzceļa kravu operācijas. 2011. gadā pasažieru apkalpošana pārcelta par dažiem simtiem metru Tartu virzienā. Jaunajā vietā izbūvēta jauna, Eiropas standarta pasažieru platforma. Platformas augstums - 550 mm, garums - 30 metri. Pasažieru iekāpšana tiek veikta no vilciena sastāva pirmā vagona. Kerknā pietur Tapas (Jegevas un Tallinas) un Tartu (Koidulas un Valgas) virzienā kursējošie dīzeļvilcieni, izņemot Tallinas-Tartu ekspresvilcienu.


Kerepa

Kerepa () jeb Gauja (Río Gauya) ir upe Bolivāras štatā, Venecuēlā, Dienvidamerikā. Ievērojama ar to, ka sākas pasaulē augstākā Anhela ūdenskrituma pakājē. Gaujas vārdu upei 1955. gada 18. novembrī ar publikāciju Venecuēlas izdevumā El Nacional ir devis latviešu pētnieks Aleksandrs Laime par godu Latvijas upei Gaujai.


Salo Flors

Salo Flors (arī Salomons Flors; ; dzimis Horodenkā, Galīcijā, Austroungārijā, tagad Ivanofrankivskas apgabals, Ukraina, miris Maskavā, Padomju Savienībā) bija vadošais Čehoslovākijas un vēlāk arī Padomju Savienības starptautiskais lielmeistars šahā (1950).


Kārepere (stacija)

Kārepere () ir stacija Tapas—Tartu dzelzceļa līnijā Igaunijā, Jegevas apriņķa Palamuses pagastā un atrodas 35,5 km attālumā no Tartu, 77 km attālumā no Tapas un 154,6 km attālumā no Tallinas. Kāreperē pietur visi Tapas (Tallinas) un Tartu (Koidulas un Valgas) virzienā kursējošie dīzeļvilcieni, izņemot Tallinas-Tartu ekspresvilcienu. 2012. gadā Kāreperes stacijā izbūvēta jauna, Eiropas standarta pasažieru starpceļu platforma. Platformas augstums - 550 mm, garums - 102 metri.


Daglasa

Daglasa (Douglas, ) ir Menas Salas galvaspilsēta. 2021. gadā iedzīvotāju skaits tajā sasniedza 26,6 tūkstošus cilvēku, tādējādi tā ir salas lielākā pilsēta. Daglasa atrodas pie Daglasas upes ietekas.


Bamberga

Bamberga () ir pilsēta Bavārijas federālajā zemē, Vācijā. Pilsēta ir 54,58 km² liela un 2011. gada decembrī tās iedzīvotāju skaits sasniedza 70 tūkstošus. Bambergas vēsturiskais centrs ir ticis iekļauts UNESCO Pasaules kultūras mantojuma sarakstā. Pilsētā ir bāzēts viens no valsts spēcīgākajiem basketbola klubiem, Brose Baskets, kurā vairākus gadus spēlējis arī latvietis Uvis Helmanis.


Orleānas šaurums

Orleānas šaurums (, , ) ir ap garš un šaurākajā vietā plats jūras šaurums Antarktīdas pussalas piekrastē Antarktīdā. Atdala Pālmera arhipelāga Triniti salu un Taueras salu no Deivisa krasta. Savieno Žerlaša šaurumu dienvidrietumos ar Brensfīlda šaurumu ziemeļaustrumos.

Šauruma dienvidrietumu ieeju 1924. gadā atklāja angļu roņu mednieki Džeimsa Hosīsona (James Hoseason) vadībā ar kuģi Sprightly un nosauca par Hosīsona līci (Hoseason's Harbour). Šauruma ziemeļu ieeju aptuveni nokartēja Francijas antarktiskā ekspedīcija Dimona d'Irvila vadībā 1838. gadā un nosauca, domājams, par godu Orleānas hercogam, Luī Filipa I vecākajam dēlam vai arī Orleānas karaļnamam. Šaurumu pirmā caurkuģojusi Vācijas antarktiskā ekspedīcija 1873.—1874. gadā.


Antonio Gramši

Antonio Gramši (; dzimis , miris ) bija itāļu rakstnieks, politiķis, politiskais teorētiķis un valodnieks. Viņš bija viens no Itālijas Komunistiskās partijas dibinātājiem, bijis arī tās vadītājs. Benito Musolīni fašisma režīma laikā ticis apcietināts. A. Gramši bija viens no svarīgākajiem 20. gadsimta marksistu domātājiem. Viņš ir ievērojams ar savām oriģinālajām domām arī no mūsdienu skatpunkta. Gramši ir slavens ar savu kultūras hegemonijas koncepciju.


Zasnica

Zasnica () ir kūrortpilsēta Vācijā, Mēklenburgā-Priekšpomerānijā, Rīgenes salas austrumos. Pilsēta kā kūrorts strauji attīstījusies no 20. gadsimta sākuma.

Tuvākā pilsēta Jasmundes Nacionālajam parkam, kurā atrodas Baltijas jūras stāvkrasts - krīta klintis, no kurām ievērojamākā - 118 metrus augstais Ķēniņa Krēsls (Königsstuhl). Uz dienvidrietumiem no pilsētas atrodas aizsargājamas virszemes krama atradnes ar īpatnēju veģetāciju. Pilsētā atrodas zooloģiskais dārzs.

Attīstīta zivju pārstrāde. Pilsētas robežās - 1986. gadā izbūvētā Mukranas osta ar t.s. krievu sliežu platuma dzelzceļu. No ostas ir regulāra prāmju satiksme ar Trelleborgu (arī pasažieru vilciena prāmis), Bornholmu, Lībeku, Sanktpēterburgu, Klaipēdu, Ustjlugu, Baltijsku un Ventspili.

1917. gadā Ļeņins no Zasnicas ar prāmi izbrauca uz Krieviju. 1945. gadā uz Zasnicu no Liepājas tika evakuēti civiliedzīvotāji, kuri bēga no PSRS uzbrukuma.


Menahems Begins

Menahems Begins (; dzimis , miris ) bija Izraēlas politiķis, valsts premjerministrs no 1977. līdz 1983. gadam. Par Ēģiptes-Izraēlas miera līguma noslēgšanu 1978. gadā kopā ar Ēģiptes prezidentu Anvaru Sādātu saņēma Nobela miera prēmiju.

Dzimis Brestļitovskā (mūsdienu Baltkrievijas teritorijā). Studējis tiesības Varšavas Universitātē, kur kļuva par Zejeva Žabotinska piekritēju. Sākoties Otrajam pasaules karam, pārcēlās uz Viļņu. Pēc PSRS okupācijas tika arestēts un izsūtīts uz Pečoru. Pievienojās Andersa armijai un caur Persiju nokļuva Palestīnā, kur piebiedrojās ebrejiem. Iestājās paramilitārajā organizācijā Irgun, kas ar ieročiem rokās (tai skaitā pret britiem) cīnījās par Izraēlas valsts izveidi. No 1943. līdz 1948. gadam bija Irgun līderis. Begins bija viens no viesnīcas "Ķēniņš Dāvids" spridzināšanas 1946. gada 22. jūlijā organizētājiem. Irgun kaujinieki 1948. gada 9. aprīlī sarīkoja Deirjasinas slaktiņu. Sākoties Izraēlas neatkarības karam, Irgun iekļāvās Izraēlas bruņotajos spēkos.

1948. gadā Begins ar piekritējiem nodibināja labējo partiju Herut un 1949. gadā tika ievēlēts Knesetā. No 1948. līdz 1977. gadam (29 gadus) - opozīcijā. 1973. gadā no partijas Herut tika izveidota partija Likud, kas 1977. gadā uzvarēja Kneseta vēlēšanās, un Begins kļuva par Izraēlas premjerministru. 1978. gada 17. septembrī Vašingtonā tika noslēgta Kempdeividas vienošanās, kas noslēdza miera līgumu starp Izraēlu un Ēģipti. 1981. gada 7. jūnijā Izraēlas gaisa spēki uzbruka Irākai un pie Bagdādes iznīcināja kodolreaktora jaunceltni. 1982. gada 6. jūnijā Begins akceptēja Izraēlas bruņoto spēku iebrukumu Libānas dienvidos. Pēc Sabras un Šatilas slaktiņa 1982. gada septembrī pieauga Begina demisijas pieprasījumi, un 1983. gada augustā viņš demisionēja. Turpmākās dzīves laikā Begins publiski ar politiku vairs nenodarbojās.


Uzputenis

Uzputenis jeb uzpūtenis ir no saputotas cukura un augļu vai ogu masas (sulas, biezeņa, želejas, ievārījuma utml.) gatavots saldais ēdiens. Mannas uzputeni sauc arī par debesmannu. Vēl šai masai var pievienot saputotu olas baltumu, putukrējumu, mannu vai, reizēm, miltus. Olas baltumus lieto, lai uzputenis būtu stingrs un čagans. Ar olbaltumiem vai putukrējumu gatavotam uzputenim mēdz pievienot arī želatīnu, lai padarītu to noturīgāku. Gatavojot debesmannu, šos produktus parasti neizmanto. Mannu vai miltus nepieciešams pievienot, ja uzputeni gatavo no sulas, lai to iebiezinātu. Šajā gadījumā masu pirms putošanas uzvāra, iegūstot pašķidru biezputru.


Bērzkrasti

Bērzkrasti (agrāk arī Bērzeskrasti) ir apdzīvota vieta Dobeles novada Auru pagastā. Izvietojusies pagasta vidusdaļā Bērzes labajā krastā pie autoceļa P103 no pagasta centra Auriem, no novada domes Dobelē un no Rīgas. Apdzīvotā vieta izveidojusies padomju gados. Nav iekļauta VZD adrešu reģistrā.


OMX Helsinki 25

OMX Helsinki 25 (OMXH25, agrāk HEX25) ir Somijas fondu biržas Nasdaq Helsinki indekss. Tas rāda lielākos indeksus 25 uzņēmumiem ar visvairāk pārdotajām akcijām.

Akciju indekss tiek atjaunots divas reizes gadā (1. februārī un 1. augustā), un akcijas svērtas četras reizes gadā (1. februārī, 1. maijā, 1. augustā un 1. novembrī),


Vlads Mikens

Vlads Mikens (; dzimis Tallinā, Krievijas impērijā, tagad Igaunija, miris Viļņā, Lietuvā) bija vadošais Lietuvas šahists, starptautiskais meistars (1950) un starptautiskais lielmeistars šahā (1987).


Štrālzunde

Štrālzunde () ir pilsēta Vācijā, Mēklenburgā-Priekšpomerānijā, pie Štrēlazunda šauruma, kas atdala Rīgenes salu no cietzemes. Štrālzundes ķieģeļu gotikas vecpilsēta līdz ar Vismāras vecpilsētu iekļauta UNESCO Pasaules mantojuma sarakstā. Štrālzunde ir kuģubūves, zivju pārstrādes un tūrisma centrs. Jūras muzejs Ozeaneum. Muzejs - burukuģis Gorch Fock. Štrālzunde ir Ventspils sadraudzības pilsēta.

Ar Rīgeni Štrālzundi savieno divi tilti: vecākais 1937. gadā uzbūvētais tilts ir daļēji dambis un mūsdienās tiek izmantots dzelzceļa satiksmei, kā arī Rīgenes tilts (Rügenbrücke, 2831 m). Tas tika atklāts 2007. gada 20. oktobrī un ārēji izskatās līdzīgs Zelta Vārtu tiltam Sanfrancisko. Lielā augstuma dēļ (42 m augstākajā vietā) zem tilta var kuģot pat vislielākie kuģi.

Senatnē Štrālzunde bijusi slāvu Rīgenes kņazistes sastāvā. Kopš 1168. gada - Dānijas sastāvā. Līdz ar vāciešu ienākšanu reģionā, 1234. gadā apmetnei tika piešķirtas pilsētas tiesības. 1249. gadā Štrālzundi nodedzināja Lībekas karaspēks. Kopš 1293. gada - Hanzas savienībā. No 1325. gada - Pomerānijas hercogistes sastāvā, saglabājot ievērojamu autonomiju. 1370. gadā starp Hanzu un Dāniju tika noslēgts Štrālzundes miera līgums, kas ievadīja Hanzas savienības varas zenītu. 1628. gadā Trīsdesmitgadu kara laikā Štrālzundi aplenca imperatora karaspēks Vallenšteina vadībā, tomēr ar Dānijas un Zviedrijas atbalstu aplenkums tika atsists. Pēc Trīsdesmitgadu kara Štrālzunde iekļāvās Zviedrijas sastāvā. 1678. gadā Skones kara laikā pilsētu ieņēma Brandenburgas karaspēks, bet Ziemeļu kara laikā 1715. gadā - Dānija. Napoleona karu laikā 1807. gadā pilsētu ieņēma franči, un pēc Vīnes kongresa to piešķīra Prūsijai.

Štrālzunde ir biologa Hermaņa Burmeistera (Hermann Burmeister, 1807-1892), vieglatlētes Zilkes Melleres (Silke Möller, 1964), ķīmiķa Kārļa Vilhelma Šēles (1742-1786) un aktrises Nadjas Ūlas (Nadja Uhl, 1972) dzimtā pilsēta.


Daniēls da Mota

Daniēls da Mota Alvešs (; dzimis ) ir portugāļu izcelsmes Luksemburgas futbolists, spēlē uzbrucēja pozīcijā, Luksemburgas futbola izlases dalībnieks. Kopš 2022. gada pārstāv Luksemburgas klubu Etzella Ettelbruck.


Ēro Bēks

Ēro Einars Bēks (; dzimis Helsinkos, Krievijas impērijā, tagad Somija, miris Helsinkos, Somijā) bija Somijas šahists, starptautiskais meistars (1950) un starptautiskais lielmeistars šahā (1984), kā arī praktizējošs inženieris.


Radio TEV

RADIO TEV ir informatīvi izklaidējoša radiostacija, kuras auditorija ir vecumā no 20 līdz 38 gadiem. Radio atskaņo klausītājiem jau labi zināmas dziesmas, kā arī jaunākos hitus. Ziņu izlaidumos reizi stundā tiek apskatītas aktualitātes Rīgā, Latvijā un citviet pasaulē. Galvenā studija atrodas Valmierā.

Līdz šis bija Radio Valmiera, kas sākotnēji bija pilsētas radio, kurš vēstīja par aktualitātēm un notikumiem Valmierā. Laika gaitā radio kļuva par nacionālas nozīmes radio. Šobrīd stacija mainījusi nosaukumu uz RADIO TEV un ir pieejama vismaz 60% Latvijas iedzīvotāju.


Liepziedi (Auru pagasts)

Liepziedi ir ciems Dobeles novada Auru pagastā. Izvietojies pagasta vidusdaļā pie Dobeles pilsētas robežas un autoceļa P103 no pagasta centra Auriem, no novada domes Dobelē un no Rīgas. Apdzīvotā vieta veidojusies kā piepilsētas savrupmāju apbūves ciemats.


Flyleaf (albums)

Flyleaf ir amerikāņu rokgrupas Flyleaf debijas albums. Tas tika klajā laists sadarbībā ar ierakstu kompāniju Octone Records.


Jānošs Āders

Jānošs Āders (; dzimis ) ir ungāru jurists un politiķis. No 2012. līdz 2022. gadam bija Ungārijas prezidents.

Studējis Eötvös Loránd universitātē. Bijis viens no Fidesz partijas dibinātājiem. Laikā no 1990. līdz 2009. gadam bijis Ungārijas parlamenta loceklis, no 1998. gada jūnija līdz 2002. gada maijam bija tā spīkers. 2009. gada Eiropas Parlamenta vēlēšanās tika ievēlēts Eiropas parlamentā. J. Āders tika ievēlēts Ungārijas prezidenta amatā, pienākumus sācis pildīt . Prezidenta amatā bijis divus termiņus, 2022. gadā viņa vietā stājās Katalina Novāka.


Anibals Kavaku Silva

Anibals Antoniu Kavaku Silva (; dzimis ) ir portugāļu politiķis. No 2006. līdz 2016. gadam bijis Portugāles prezidents.

Studējis Lisabonas Tehniskajā universitātē un Jorkas universitātē Anglijā. Laikā no 1980. gada janvāra līdz 1981. gada janvārim viņš bija Portugāles Finanšu ministrs, no 1985. gada novembra līdz 1995. gada oktobrim pildīja valsts premjerministra amata pienākumus. A. Kanaku Silva stājās Portugāles prezidenta amatā, 2011. gadā ticis pārvēlēts šajā amatā. 2016. gada 9. martā viņu prezidenta amatā nomainīja Marselu Rebelu di Soza.


Rafaels Diass

Rafaels Diass (Raphael Díaz; dzimis 1986. gada 9. janvārī) ir šveiciešu hokejists, aizsargs, Šveices hokeja izlases dalībnieks. Pašlaik (2017) pārstāv Šveices hokeja līgas komandu EV Zug.


Džordžs Abela

Džordžs Abela (George Abela; dzimis ) ir maltiešu politiķis. No 2009. gada 4. aprīļa līdz 2014. gada 4. aprīlim bija Maltas prezidents.

Studējis Lisabonas Maltas universitātē. Bijis futbola kluba Qormi F.C. prezidents, 1982. gadā tika ievēlēts par Maltas Futbola federācijas prezidentu. Prezidenta amatu atstāja 1992. gadā. Dž. Abela stājās Maltas prezidenta amatā.


Jakubs Vorāčeks

Jakubs Vorāčeks (; dzimis 1989. gada 15. augustā) ir čehu hokejists, labās malas uzbrucējs, Čehijas hokeja izlases dalībnieks. Pašlaik (2023) pārstāv NHL klubu Arizonas "Coyotes".


Edvards Brensfīlds

Edvards Brensfīlds (; dzimis 1785. gadā Baljanakorā, Īrijā, miris 1852. gada 31. oktobrī Braitonā, Anglijā) bija īru izcelsmes britu kara flotes virsnieks un tiek uzskatīts par vienu no Antarktīdas pirmatklājējiem.

Dzimis ap 1785. gadu nelielā ostas ciematiņā Baljanakorā netālu no Korkas. 1803. gadā 18 gadu vecumā tika ar varu rekrutēts Britu kara flotē, kur sākumā dienēja par matrozi. Uz sava pirmā kuģa Ville de Paris mitinājās vienā kubrikā ar vēlāko Arktikas pētnieku Viljamu Periju. Ātri kāpis pa karjeras kāpnēm un 1812. gadā kļuvis par brigas Goldfinch navigatoru. 1815. gadā 30 gadu vecumā Brensfīlds sasniedza savas militārās karjeras augstāko pakāpienu — kļuva par kuģa Andromache navigatoru un tika norīkots uz jauno Britu flotes Klusā okeāna eskadru Valparaiso.


Ļubomīrs Višņovskis

Ļubomīrs Višņovskis (; dzimis 1976. gada 11. augustā) ir bijušais slovāku hokejists, aizsargs, Slovākijas hokeja izlases dalībnieks. Karjeras gaitā aizvadījis 883 spēles Nacionālās hokeja līgas komandās Losandželosas "Kings", Edmontonas "Oilers", Anahaimas "Ducks" un Ņujorkas "Islanders". 2011. gadā viņš bija visas līgas rezultatīvākais aizsargs. Ilgāku laiku spēlējis arī slovāku komandā Bratislavas "Slovan". Slovākijas izlases rindās kļuvis par 2002. gada Pasaules čempionu, Pasaules čempionātos izcīnījis vēl divas medaļas.


Armands Zeiberliņš

Armands Zeiberliņš (dzimis ) ir FC "Jūrmala" galvenā trenera Vladimira Pačko asistents.

Armands Zeiberliņš 1989. gadā ieguva Eiropas jaunatnes vicečempiona titulu PSRS izlases sastāvā. 1989. gadā Luckas "Torpedo" sastāvā izcīnīja Ukrainas čempiona titulu un PSRS 2. līgas vicečempiona titulu savā zonā. 1991. gada Latvijas (PSR) čempions un 1995. gada čempions. Spēlējot Latvijas izlases rindās nospēlētas 23 spēles un gūti četri vārti.


HC Davos

HC Davos (Hockey Club Davos) ir profesionāla hokeja komanda, kas bāzēta Davosā, Šveicē, un spēlē Nacionālajā līgā. Komanda dibināta 1921. gadā. Tā ir titulētākā līgas komanda, Šveices čempiones titulu izcīnot 31 reizes.

Klubs jau kopš 1923. gada organizē arī ikgadējo Špenglera kausu. Laika posmā no 1926. līdz 1960. gadam Davosa izcīnīja 23 Šveices čempiones titulus. Pēdējo reizi komanda Nacionālajā līgā triumfēja 2015. gadā.

2018.—19. gada sezonas otrajā pusē komandas galvenais treneris bija latvietis Harijs Vītoliņš.


Latvijas Universitātes Ķīmijas fakultāte

Latvijas Universitātes Ķīmijas fakultāte dibināta 1964. gada 1. septembrī. Ķīmijas nozares attīstība pirms tam ir saistīta ar citām eksaktajām nozarēm Latvijas Universitātē. Mācoties Ķīmijas fakultātē, ir iespējams iegūt ķīmijas bakalaura un ķīmijas maģistra grādus, kā arī otrā līmeņa profesionālo augstāko izglītību specializācijās "Darba vides aizsardzība un ekspertīze" un "Vidusskolas ķīmijas skolotājs".


Akadiešu valoda

Akadiešu valoda ir mirusi semītu saimes valoda, kurā runāja senās Divupes iedzīvotāji. Akadiešu valodas pierakstīšanai tika izmantots ķīļraksts, kas sākotnēji tika izmantots senās šumeru valodas pierakstīšanai. Valodas nosaukums ir cēlies no Akadas valsts nosaukuma. 2. gadu tūkstotī bija divi akadiešu valodas dialekti: vienā runāja Asīrijas iedzīvotāji, otrajā dialektā runāja Babilonijas iedzīvotāji. Tā gadsimtiem ilgi bija Babilonijas lingua franca.


Daļskaitlis

Daļskaitlis ir skaitlis, kas raksturo kādu noteiktu daļu no viena veseluma. Daļskaitļus var pierakstīt dažādi, piemēram, \tfrac{1}{4}, ¹₄ vai 1/4. Virs daļsvītras esošo skaitli sauc par skaitītāju (raksturo daļu skaitu), bet zem daļsvītras esošo skaitli — par saucēju (raksturo daļas lielumu).

Daļskaitļi pieder racionālo skaitļu kopai un visām tām kopām, kurās ietilpst racionālo skaitļu kopa.


Jegeva (stacija)

Jegeva () ir stacija Tapas—Tartu dzelzceļa līnijā Igaunijā, Jegevas apriņķa Jegevas pilsētā, tā atrodas 47,5 km attālumā no Tartu, 65 km attālumā no Tapas un 142,6 km attālumā no Tallinas. Jegevā pietur visi Tapas (Tallinas) un Tartu (Koidulas un Valgas) virzienā kursējošie dīzeļvilcieni.


Barta

Barta () ir pilsēta Vācijā, Mēklenburgā-Priekšpomerānijā uz rietumiem no Štrālzundes pie Bartas lagūnas. Āmtes centrs. Barta ir viena no vietām, kur, pēc zinātnieku aplēsēm, varētu bijusi atrasties leģendārā pilsēta Vineta. Viduslaikos Pomerānijas-Bartas hercogistes centrs. 1588. gadā Bartā tika iespiesta "Bartas bībele" - Bībeles tulkojums viduslejasvācu valodā. Otrā pasaules kara laikā pie Bartas atradās V-1 ražotne un sagūstīto Sabiedroto aviatoru karagūstekņu nometne Stalag Luft I. Nometnes klātbūtne pie pilsētas, pasargāja to no sabiedroto aviācijas uzlidojumiem pilsētai.


Vilhelms Lists

Zigmunds Vilhelms Valters fon Lists (; dzimis , miris ) bija vācu ģenerālfeldmaršals.

Dienestā - kopš 1898. gada. Pirmā pasaules kara laikā - štāba virsnieks. Pēc kara turpināja dienestu Reihsvērā. Sākoties Otrajam pasaules karam, komandēja 14. armiju, kura Polijas kampaņas laikā uzbruka no Čehijas un Slovākijas teritorijas. 1940. gadā komandēja 12.armiju kaujas par Franciju laikā. Vēlāk komandēja vācu karaspēku Grieķijas operācijas laikā. 1942. gada vasarā komandēja Armiju grupu A, kuras uzdevums bija ieņemt Krievijas dienvidu apgabalus. Tika ieņemtas Krasnodara un Stavropole, tomēr Lista komandētās armijas daļas nespēja piekļūt Kaspijas jūrai, tāpēc Lists tika atcelts no amata un atlikušo kara laiku karadarbībā nepiedalījās. Pēc kara Listu tiesāja ASV varas iestādes. Par darbību Balkānos 1948. gadā tika sodīts ar mūža ieslodzījumu, tomēr 1952. gadā veselības stāvokļa dēļ atbrīvots.


Lists

Ferencs Lists (Liszt Ferenc/Franz Liszt, 1811—1886), vācu izcelsmes Ungārijas komponists; Pauls Lists (Paul List, 1887—1954) — ebreju izcelsmes šahists; Vilhelms Lists (Wilhelm List, 1880-1971), vācu ģenerālfeldmaršals.


Zemnieki

Zemnieki ir vasarnīcu ciems Dobeles novada Auru pagastā. Izvietojies pagasta vidusdaļā pie autoceļa P97 no pagasta centra Auriem, no novada domes Dobelē un no Rīgas. Mazdārziņu un vasarnīcu kolonija izveidojusies padomju gados ap Zemnieku mājām. Ziemeļos no ciema atrodas Vellakroga kapi. Apdzīvotā vieta nav iekļauta VZD adrešu reģistrā.


Pedja (stacija)

Pedja () ir stacija Tapas—Tartu dzelzceļa līnijā Igaunijā, Jegevas apriņķa Jegevas pagastā un atrodas 55,3 km attālumā no Tapas, 57,2 km attālumā no Tartu un 132,9 km attālumā no Tallinas. Pedjā pietur Tapas (Tallinas) un Tartu (Koidulas un Valgas) virzienā kursējošie dīzeļvilcieni, izņemot Tallinas-Tartu ekspresvilcienu.

20. gs. pirmajā pusē celtā stacija nojaukta 2003. gadā. Pēc tipveida projekta celtā ēka bija vienstāva guļbūve ar augstu četrslīpes jumtu un nelielām jumta izbūvēm. Stacijas ēkas funkcijas pārņēmusi stacijas dispečerpunkta ēka - vienstāva dzelzsbetona paneļu ēka.

2012. gadā Pedjas stacijā izbūvēta jauna, Eiropas standarta pasažieru starpceļu platforma. Platformas augstums - 550 mm, garums - 110 metri.